Poslodavci traže manji porez: "Kad ponestane novca, izmisle novi namet"\nDirektor Unije poslodavaca Srbije Srđan Drobnjaković rekao je da će u oktobru zatražiti od Vlade Srbije smanjenje poreza i doprinosa na zarade zaposlenih za jedan odsto.\n“U oktobru, kada se bude pripremao republički budžet, privrednici će tražiti smanjenje poreza i doprinosa na plate za jedan odsto”, rekao je Drobnjaković za Betu.\nDrobnjaković je rekao da privrednici traže smanjenje dažbina, ne da bi povećali dobit nego da bi mogli da isplaćuju plate zaposlenima i da u poslovanju ne bi “bežali” u sivu ekonomiju.\n“Privreda je dosta opterećena jer, pored tih fiskalnih obaveza plaća i oko 500 parafiskalnih nameta”, rekao je Drobnjaković.\nPoslodavci, prema njegovim rečima, već nekoliko godina traže da se parafiskalni zahtevi smanje, ali i pored obećanja ministara finansija da će ih “srezati”, ti nameti su sa oko 350 narasli na oko 500, raznih vrsta.\n“Kada lokalnoj samoupravi ponestane novca u budžetu ona izmisli novi namet”, rekao je Drobnjaković.\nOn je rekao da stanje u privredi nije lako i da su mere Vlade Srbije za pomoć privredi u isplati zarada “spasle” pre svega male i srednje firme, a da je pomoć velikim kompanijama bila manja, jer su dobile 50 odsto minimalne zarade po zaposlenom radniku.\n“Poslodavci se plaše da će im se nagomilati obaveze u narednoj godini i da neće moći da ih izmire, pa se trude da to plate bez odlaganja”, rekao je Drobnjaković.\n“Mislim da je vreme da se reformiše poreski sistem i uvede progresivno oporezivanje prema razredima”, rekao je Drobnjaković.\n03/10/2021 | 13:32\nDodatni “udar” na zaradu: Italijani OPOREZUJU bakšiš


NOVA LJUBAV:Tea Tairović na meti poznatog fudbalera! – Balkan Life\nAutor Dragan 2. maja 2017., 00:00 2.1k pregleda 150 glasova\nOsim što je privukla pažnju publike i za kratko vreme postala jedna od najpopularnijih mladih pevačica, atraktivna Tea Tairović je privukla pažnju i mnogih muškaraca, a jedan od njih je odlučan da osvoji popularnu pevačicu.\nKako smo saznali iz izvora bliskih ovom paru, proslavljeni fudbaler Marko Grujić, koji igra za Liverpul, je skroz „odlepio“ za zgodnom Teom.\nMarko je Teu prvi put video na jednom beogradskom splavu, da bi kasnije redovno pratio dešavanja oko Tee.Obzirom da Tea trenutno promoviše dve nove pesme, Marko je mogao da uživa u čestim pevačicinim nastupima na televiziji, ali kako mu to nije bilo dovoljno, Marko se potrudio da nabavi Tein broj telefona, kako bi stupio u kontakt sa njom i pozvao je da se vide.\nAko je verovati pričama, njih dvoje su već neko vreme na vezi, a Marko je ponudio Tei da dođe kod njega u Liverpul, kako bi se bolje upozali, do čega, kako tvrdi naš dobro upućeni izvor, još nije došlo, pa je izvesno da će se Marko uskoro pojaviti u Beogradu, kako bi se video sa atraktivnom pevačicom.\nU želji da saznamo šta je tačno od svega ovoga, pozvali smo ih lično, ali ni jedno od njih nije odgovaralo na pozive, a ako je suditi da po onoj staroj da gde ima dima, ima i vatre, verujemo da će se o ovoj ljubavi tek pisati, posebno ako se uzme u obzir da je Tea nedavno objavila snimak na svom Instagram profilu, ispod kod je napisala:“Osvoji me, NE PRIHVATAJ PORAZ!, što zvuči kao neka poruka nekom.\nZanimljiv je podatak da su za Teu do sada mnogi popularni momci bili zainteresovani, ali da ni jedan do sada nije uspeo da je osvoji.Pored toga, Tea je jedna od najzgodnijih naših pevačica, pa je razumljivo da privlači pažnju muškog dela, ali se do sada ni o jednoj njenoj vezi nije ni pričalo, ni pisalo.


INFO ::: Ljudska prava > Ograničena sloboda okupljanja na Zapadnom Balkanu\nRadionica organizacija civilnog društva regiona\nOgraničena sloboda okupljanja na Zapadnom Balkanu\nHelsinški odbor za ljudska prava u Srbiji i Komitet pravnika za ljudska prava YUCOM održali su regionalnu radionicu „Sloboda okupljanja na Zapadnom Balkanu“ 25. januara 2016. godine u Beogradu. Konferenciji su prisustvovali pravnici, aktivisti, zaštitnici ljudskih prava i drugi predstavnici organizacija civilnog društva iz zemalja Zapadnog Balkana – Bosne i Hercegovine, Crne Gore, Hrvatske, Kosova, Makedonije i Srbije.\nUčesnici su govorili o sledećim temama: zakonodavni okviri koji regulišu slobodu okupljanja u zemljama Zapadnog Balkana, lokalne zakonske regulative prijavljivanja, odobravanja, pripreme i organizacije javnih okupljanja, ograničenja slobode okupljanja i konkretni problemi pri organizaciji javnih okupljanja, građanskih protesta i sličnih aktivnosti, uloga države (i posebno policije) u obezbeđivanju prava građana na slobodu okupljanja.\nZemlje Zapadnog Balkana dele nekoliko opštih karakteristika i tendencija. Učesnici radionice su zaključili da državne insitucije, vladajuće stranke i politički krugovi imaju ograničeno razumevanje prava na slobodu okupljanja, te ga vide kao instrument za ostvarivanje sopstvenih političkih ciljeva ili kao opasnu pojavu koja ugrožava bezbednost države, odnosno vladajućih elita.\nPostojeći zakonski okviri koji regulišu javno okupljanje su uglavnom ograničeni, kontroverzni, diskriminatorni i usredsređeni uglavnom na različita ograničenja slobode okupljanja, te ostavljaju dosta prostora za zloupotrebu. Novi zakoni o javnom okupljanju doneti u nekim državama regiona imaju za cilj da poboljšaju situaciju, ali često ne rešavaju u dovoljnoj meri postojeće probleme. Osim toga, u procesu prijavljivanja i odobravanja mirnih javnih okupljanja velika je uloga policije gotovo u svim zemljama regiona, što često dovodi do narušavanja prava na slobodu okupljanja. Takođe, u svim zemljama Zapadnog Balkana postoji problem policijske brutalnosti i prekomerne upotrebe nasilja protiv učesnika javnih skupova. Jedan od ključnih problema jeste to što se pravo na javno okupljanje primenjuje selektivno, pa se pojedine društvene grupe suočavaju sa diskriminacijom kada pokušavaju da iskoriste to pravo (predstavnici opozicionih političkih snaga, nacionalne manjine, LGBT osobe i td). Učesnici radionice su takođe ukazali na značajnu ulogu međunarodnih institucija i međunarodne zajednice u podsticanju institucija zemalja Zapadnog Balkana da aktivnije sprovode reforme i poštuju ljudska prava (uključujući i pravo na slobodu okupljanja).\nOrganizaciju radionice su podržali Nacionalna zadužbina za demokratiju (NED) i Fondacija za promociju otvornog društva (OSF).


Doneli su i šatore: BTS Army kampuje u Central Parku danima pred BTS koncert na Good Morning America! - Famoza.net\n12/05/2019 12/05/2019 Valentina Krstić\t114358Leave a commenthttps%3A%2F%2Fwww.famoza.net%2Fdoneli-su-i-satore-bts-army-kampuje-u-central-parku-danima-pred-bts-koncert-na-good-morning-america%2FDoneli+su+i+%C5%A1atore%3A+BTS+Army+kampuje+u+Central+Parku+danima+pred+BTS+koncert+na+Good+Morning+America%212019-05-12+11%3A30%3A33Valentina+Krsti%C4%87https%3A%2F%2Fwww.famoza.net%2F%3Fp%3D114358\nBTS Army se u svakoj prilici pokazuje kao jedan od najdoanijih fandoma na svetu, ponekad toliko da to plaši ljude, pa se fandom pokazao i ovog vikenda s obzirom da njihovi omiljeni pevači dolaze da nastupe na Good Morning America u sredu – ne, većina njih neće doći u sredu, već je mnogo njih došlo ovog vikenda i postavilo i šatore u Central Park!\nKo se ovih dana bude šetao Central Parkom videće pravu groznicu K-pop fanova a to sve se događa zbog BTS nastupa u sredu. Naime, Good Morning America koncerti su potpuno besplatni i oni su uvek prava atrakcija jer dovode velike zvezde za koje inače mnogi ljudi ne bi mogli da plate ulaznice, a slična je situacija i sa BTS-om, pa su najveći fanovi želeli svoje mesto u prvim redovima da obezbede tako što već danima kampuju u Central Parku.\nMeđutim, fandom je upozoren i da kampovanje sa šatorima nije legalno u Central Parku, tako da su od tog upozorenja mnogi kamperi morali da odu, ali to i dalje nije pokolebalo mnoge! „Ovde sam od utorka, ostaću cele nedelje, želim da pokažemo svoju odanost i budemo u prvim redovima jer ih toliko volimo“ rekla je jedna od devojaka sa Menhetna koja će bukvalno nedelju dana provesti čekajući koncert!\n— NYPD 19th Precinct (@NYPD19Pct) 10. мај 2019.\nPojma nisu imali da je on u pitanju: Justin Bieber…\nČista energija: 5 Seconds of Summer oduševili fanove…\nOn se time ne hvali: Justin Bieber nastupio za…\nNovi početak: Scooter Braun je od sada menadžer i Demi Lovato!


DODELJENE ZNAČKE I ZAHVALNICE OTADŽBINE U VLASOTINCU – NovostiDana.rs\nVojnicima sa teritorije opštine Vlasotince, njih 41, koji su dobrovoljno služili vojni rok sa oružjem, u periodu od 2011. do 2015. godine dodeljene su značke i zahvalnice otadžbine.\nRanije su ova priznanja primila 42 vojnika, što ukupno čini 83 vojnika koji su vojni rok služili pod oružjem u ovom periodu.\nSluženje vojnog roka sa oružjem je gest odavanja počasti precima, rekao je, između ostalog, načelnik Regionalnog centra Ministarstva odbrane u Nišu pukovnik Nenad Marković.\n-Vreme u kome živimo surovo nas uverava i uči , po ko zna koji put, da ni jedna pobeda malih nije zauvek ni za sva vremena, da nema večitih prijatelja i da su samo interesi večni.\nNema Srbina kome se oči ne napune suzama kad se seti predaka sa Kajmakčalana, Cera, Kolubare, Drine.\nOsetljivi smo na muku, suze, nepravdu, ali suze nikome nisu donele dobro.\nZamute nam pogled i sprečavaju nas da bolje sagledamo neko buduće vreme i svoje mesto i ulogu u tom vremenu – rekao je pukovnik Marković podsećajući na reči osnivača socijalističkog pokreta i publiciste Svetozara Markovića koje je izgovorio na samrti: „Zadržite suze i radite za svoj narod“.\n-Srpski narod i njegova vojska imaju izuzetno mesto u svetskoj istoriji ratovanja. Na žalost, to herojstvo uvek su pratile velike žrtve jer koliko god da je bio goloruk i siromašan, srpski narod je vapio za slobodom. I uvek je imao izuzetne pojedince.\nU rang izuzetnih pojedinaca, ja bih, ako mi dozvolite, svrstao i one koji danas dobijaju značke i zahvalnice.\nOni su dokaz da se domovina brani ne samo oružjem nego i znanjem, vaspitanjem, poštenjem i poštovanjem – rekao je Todorović.


KAKO ZAPOČETI SVOJ POSAO: Od Austrijanaca je lako dobiti 70.000 evra - PKS-RPK Novi Sad\nKAKO ZAPOČETI SVOJ POSAO: Od Austrijanaca je lako dobiti 70.000 evra\nPosao u Srbiji može se pokrenuti bez ušteđevine i pomoći države. Strani investicioni fondovi spremni su da ulože novac u vaš biznis ako je ideja dobra.\nNikica Marinković, agroekonomista iz Beograda, bez ikakve pomoći države započeo je posao u Srbiji vredan 70.000 evra, i to zahvaljujući austrijskim investitorima.\nOn je od Austrijske razvojne agencije uspeo da dobije nepovratno 50.000 evra, ali i da nađe investitora u inostranstvu koji je odmah, na početku, u njegov posao uložio 20.000 evra. Danas je jedan od vlasnika sajta Zelenoo.com, koji se bavi prodajom domaće i organske hrane putem interneta sa kućnom dostavom.\n– Naša firma je jedina iz Srbije koja je prošle godine na takmičenju u društvenom preduzetništvu u Austriji uspela da bude među 15 najboljih i tako dobije nagradu za proširenje biznisa. Inače, nagrada sa ovog takmičenja se dodeljuje bespovratno, a jedini uslov je bio da prijavljena firma ima nekog partnera iz Austrije. Partnera u Austriji nisam imao, ali sam počeo svakodnevno da se raspitujem i tako sam i saznao za IRP akademiju iz Beča, koja je tražila firme iz Srbije kojima bi pomagala da započnu posao – kaže Marinković za Kurir.\nIako se pohađanje IPR akademije plaća oko 2.000 evra, prema rečima našeg sagovornika, ova investicija u sopstveno znanje mu se višestruko isplatila.\n– Na akademiji sam proveo pet meseci, a nastava se održavala vikendom. Tu sam uobličavao svoju biznis ideju, osim toga, mnogo su mi pomogli da naučim kako da napravim svoj realan biznis plan, zahvaljujući kom sam u Austriji i upoznao svog investitora koji je u moj posao uložio 20.000 evra – objašnjava Nikica i dodaje da je pre toga proveo dve godine neuspešno tražeći finansijere u Srbiji koji su spremni da ulože u njegov posao.\nMeđutim, Austrija nije jedina država koja je spremna da ulaže u nove i kreativne ideje. Skoro sve evropske zemlje kroz različite programe i konkurse podržavaju ideje koje nisu konkuretne samo lokalno već i globalno.\nMOST SA STRANIM INVESTITORIMA\nPrivredna komora Srbije odnedavno se vrlo aktivno uključila u povezivanje stranih investitora i investicionih fondova sa ljudima u Srbiji koji imaju inovativne ideje. O tome svedoči i Marinković, koji je nedavno od Evropskog instituta za tehnologiju i inovacije dobio još 15.000 evra za proširenje svog posla.\n– Ukazala se potreba za razvojem novog proizvoda, odnosno pakovanja za hranu koju distribuiramo. Zahvaljujući Privrednoj komori, koja je bila partner između Evropskog instituta i naše firme, uspeli smo da dobijemo sredstva – kaže Marinković.\nKAKO DO NOVCA OD STRANIH INVESTITORA\n– ideja za biznis treba da je kreativna i nova\n– naučite da napravite realan biznis plan\n– informišite se o konkursima stranih investitora\n– Startit, Impacthub i Privredna komora objavljuju redovno vesti o konkursima\n– nemojte konkurisati ako ne ispunjavate uslove\n– investitora treba tražiti iz srodnog posla


Marvo FN-33 Red laptop hladnjak cena, cene Srbija, prodaja Beograd Novi Sad Niš\nMarvo FN-33 Red laptop hladnjak cene\n2.999 din - 4.299 din\n4.499 din - 5.199 din\nEPonuda nije internet prodavnica već Vam omogućava da brzo i lako nađete Marvo FN-33 Red laptop hladnjak po najjeftinijoj ceni. Naš cilj je da kupci budu što bolje informisani o ponudi Marvo laptop hladnjak FN-33 Red na tržištu Srbije. Vrlo lako nalazite željeni proizvod za kategoriju Hladnjaci za laptop cene, ne morate da lutate od sajta do sajta za Marvo Hladnjaci za laptop, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Marvo FN-33 Red laptop hladnjak sa PRODAVCEM. EPonuda ne može da garantuje potpunu tačnost specifikacije i slika za Marvo FN-33 Red laptop hladnjak. Pre kupovine, podatke za Marvo laptop hladnjak FN-33 Red proverite na sajtu PROIZVOĐAČA.\nMarvo FN-39Marvo FN-40 do 17.3 inčaMarvo FN38 plaviMarvo FN38 crveno


Vesti online / Sport / Fudbal / Dejan Milovanović ponovo u Zvezdi\nDejan Milovanović ponovo u Zvezdi\nBivši kapiten crveno-belih Dejan Milovanović dolazi na Marakanu na jednogodišnju pozajmicu iz francuskog Lansa, otkriva sportski direktor Ivan Adžić.\nPlata nije problem, biće umanjena\nDejan Milovanović, nekadašnji kapiten Crvene zvezde, vraća se na Marakanu. Pouzdani vezni igrač, koji je za crveno-bele odigrao 155 utakmica i postigao 17 golova, dolazi na jednogodišnju pozajmicu iz francuskog Lansa.\nIvan Adžić, sportski direktor Crvene zvezde, kaže da je posao u vezi s povratkom Dejana Milovanovića na Marakanu praktično završen.\n"Ušli smo u završne pregovore s Lansom povodom angažovanja Dejana Milovanovića. Mislim da će posao biti uspešno završen i da će Milovanović u ponedeljak putovati s nama u Sloveniju, na završni deo priprema", optimistički je zvučao Ivan Adžić.\nProblem za Zvezdu ne bi trebalo da predstavlja ni visoka plata Milovanovića u Lansu, koja mesečno iznosi 50.000 evra.\n"Istina je da je plata malo usporila dogovor. Verovatno ćemo uspeti da smanjimo njegova visoka primanja, odnosno da pola plate Milovanoviću plaćamo mi, a pola Lans. Dejan dolazi kod nas na pozajmicu i za oba kluba bi bilo dobro da igra".\nDolaskom Milovanovića, Crvena zvezda, uz ranije pristigle Koromana, Tošića, Binića i Vešovića, kao i „starosedeoce“, ima respektabilan tim.\n"Ne plašimo se nikoga. Cilj Crvene zvezde u sezoni pred nama je titula i plasman u Ligu UEFA. U prilog tome, u Sloveniju će na probu doći dvojica napadača. Ali, oni će morati da budu „ekstra“ da bismo s njima potpisali ugovor", podsetio je Adžić.\nZvezda remizirala sa Big Bulom\nFudbaleri Crvene zvezde odigrali su nerešeno protiv ekipe Big Bula (2:2) u pripremnoj utakmici za novu sezonu. Golove za Big Bul postigli su Đukanović u 9. i Petković u 30. minutu, dok su strelci za "crveno-bele" bili Jevtić u 56. i Perović u 85. minutu.\n"Cilj je bio da pojedini igrači polaku uđu u takmičarski ritam. Istina, nisam zadovoljan igrom u prvom poluvremenu, ali je u nastavku sve bilo na zavidnom nivou", rekao je posle meča trener Zvezde Dostanić.\nJokić napravio čudo, Teo proveo...\nŠaćiri presudio "crvenim đavolima"...\nO Partizanu i Mačvi pisao je i “The...\nPokrećete aktivnosti vezane za rešavanje stambenog pitanja. Takođe, ako je vaš biznis vezan za nekretnine, očekuje vas početak povoljnih pregovora.\nSAVET: ne gubite vreme, iskoristite šansu.\nRazgovor sa uticajnom osobom otvoriće vam priliku da se oprobate u novom poslu. Neophodno je da uložite dodatan trud da bi ceo poduhvat rezultirao uspehom.


Nemačka: Planiramo da proširimo saradnju sa Rusijom - Sputnjik Srbija\n15:52 30.11.2019 Preuzmite kraći link\n„Potrebna nam je transgranična razmena znanja kako bi se osigurao proces inovacija. Uzimajući u obzir sve ove izazove koje nosi današnjica, saradnja sa ruskim institutima i univerzitetima je neophodna“, rekla je.\nKako je pojasnila, saradnja na međunarodnom nivou povećava poverenje između zemalja, a samo na taj način je moguće dostići bilo kakav uspeh.\nOsvrnula se i na činjenicu da će 2020. godina biti „godina Nemačke“ u Rusiji, te je rekla da sa nestrpljenjem čeka da nastupi 1. januar.\nMediji podsećaju i da će Mišel Muntefering učestvovati na rusko-nemačkom forumu koji će biti održan u Rusiji 2. decembra.


ARHIVA - Radnik prolazi pored kontejnera na aerodromu Indira Gandi, 22. decembra 2020. (Foto: Reuters)\nMeđunarodni monetarni fond (MMF) očekuje da će povećana dostupnost vakcina protiv Kovida 19 poslužiti kao podsticaj za snažnan ekonomski oporavak širom sveta tokom ove godine.\nMMF je predvideo da će globalna ekonomija zabeležiti rast od 5,5 odsto u 2021. godini, više nego 5,2 odsto koliko je predvideo u oktobru, u očekivanju da će vakcine pomoći da se obuzda širenje koronavirusa, što će omogućiti vladama da ublaže mere zatvaranja, koje su prošle godine dovele do najvećeg negativnog ekonomskog rasta na svetu još od Drugog svetskog rata.\nUkoliko bi se predviđanja MMF-a obistinila, rast od 5,5 odsto bio bi najveći od 2010. kada se globalna ekonomija oporavljala velike finansijske krize.\nI dok se od vakcina očekuju da pomognu u ekonomskom oporavku, MMF je takođe upozorio da će ekonomijama širom sveta biti neophodna pomoć vlada, kako bi se nadomestila šteta koju je prouzrokovala pandemija. Organizacija koja obuhvata 190 zemalja sveta upozorila je i da bi mutacije koronavirusa mogle da uspore ekonomski rast.\nIstovremeno, u svom izveštaju, MMF je predvideo da bi predloženi ekonomski paket pomoći novog američkog predsednika Džoa Bajdena, vredan 1.900 milijardi dolara, mogao da doprinese rastu američke ekonomije za 5,1 odsto u naredne tri godine, posle velikog pada u 2020. od 3,4 odsto.\nAmerička ekonomija je najveća na svetu, a sledi je Kina, za koju MMF predviđa da će ostvariti rekordni rast od 8,1 odsto u 2021, posle relativno slabog rasta od 2,3 odsto u 2020.\nEkonomije 19 zemalja Evropske unije koje koriste evro kao valutu trebalo bi zajedno da zabeleže rast od 4,2 odsto, posle negativnog rasta od 7,2 odsto prošle godine, saopštio je MMF, dok je za Japan predviđen rast od 3,1 odsto, posle smanjenja od 5,1 u 2020.\nMeđunarodna trgovina trebalo bi - prema predviđanjima MMF-a - da se poveća za 8,1 odsto, posle smanjenja od 9,6 odsto u 2020.\nUN traže 35 milijardi dolara za globalnu pomoć u 2021.


Home / Lokalna samouprava / I Pirot deo Evropske nedelje sporta\nU organizaciji Evropske komisije od 23. do 30. septembra održava se Evropska nedelja sporta. Reč je o dogadjaju koji okuplja preko 13 miliona učesnika u preko 50.000 dogadjaja širom Evrope, a ove godine i Pirot će biti deo ove masovne manifestacije.\nPo prvi put je Srbija punopravni partner sa zemljama EU u obeležavanju Evropske nedelje sporta. Tim povodom na dvodnevnom seminaru u Beogradu u organizaciji OKS i pod pokroviteljstvom EU, boravili su Bojan Ranđelović, pomoćnik gradonačelnika i Nenad Đorđević, direktor Sportskog centra Pirot.\nGrad Pirot prepoznat je od strane OKS kao grad sporta, upravo na predlog OKS ušao je u projekat obeležavanja evropske nedelje sporta, od 23.-30.septembra 2019.godine, našavši se među 8 gradova u Srbiji koji će prigodnim programom promovisati sport i sportske aktivnosti radi promovisanja zdravlja i zdravih stilova života.\nPočinje Božićna škola sporta, više od 3.000 mališana…\nVaterpolista Viktor Jelenić, osvajač olimpijskog…\nPovezanoEvropska nedelja sportaistaknuto\n← Previous Story Javna rasprava povodom izrade Lokalnog akcionog plana za socijalno uključivanje Roma i Romkinja\nNext Story → Јавни позив – Фонд за енергетску ефикасност Града Пирота


Nakon što je francuski predsednik Emanuel Makron tokom zvanične posete Beogradu, pored ostalog, izjavio da planira da tokom septembra meseca organizuje sastanak sa kosovskim i srpskim predstavnicima i nemačkom kancelarkom Angelom Merkel, u cilju obnavljanja dijaloga između dve zemlje, francuski ambasador u Beogradu Frederik Mondoloni je istakao da zvanični Pariz želi da ima veću ulogu u Srbiji i regionu. Ipak, vezano za izveštavanja medija da će Francuska imenovati posebnog emisara za Balkan, Mondolini je kazao da Makron treba da kaže ko bi to mogao da bude.\nPrema pisanju medija, francuski predsednik Makron ne želi da se bavi pitanjem odnosa Kosova i Srbije bez nemačke kancelarke Angele Merkel, posebno nakon Samita u Berlinu i planiranog sastanka u Parizu, koji iako je bio planiran, nije održan početkom ovog meseca.\nS druge strane, Filip Riker, vršilac dužnosti zamenika američkog državnog sekretara za Evropu i Evroaziju je i intervjuu za „Glas Amerike“ izjavio da su Sjedinjene Američke Države (SAD) spremne da se uključe u proces dijaloga između Kosova i Srbije, ali da to ne može učiniti dok se strane ne odluče da se vrate dijalogu.\n„SAD su apsolutno spremne da se uključe, o tome sam razgovarao i sa Majkom Pompeom, jer želimo napredak… Mi tesno sarađujemo sa partnerima Evropske Unije. Ja sam bio uključen u ranu fazu dijaloga, koji je doneo briselski sporazum, za koji mislim da je napravio veliku razliku u fukcionisanju života, uspostavljanju tempa, snižavanju tenzija u regionu u poslednjih pet godina“, rekao je pored ostalog Riker.\nVeć nekoliko dana na poziv američkog kongresa, u Vašingtonu borave kosovski i srpski predstavnici institiucija, među kojima i jedan broj poslanika.\nU ovom kontekstu, šef srpske diplomatije Ivica Dačić je nakon razgovora sa savetnikom američkog predsednika za nacionalnu bezbednost Džonom Boltonom izjavio da SAD smatraju da treba da bude postignut prihvatljiv dogovor za Prištinu i Beograd.\n“SAD više ne prate taj, kako je rekao Bolton, auto-pilot spoljne politike od pre 20-30 godina i grade kreativan pristup u cilju pronalaska kompromisnog rešenja“, izjavio je Dačić za Radio televiziju Srbija, dodajući da je pronalaženje kompromisnog rešenja za Kosovo visoko na listi spoljnopolitičkih prioriteta administracije američkog predsednika Donalda Trampa. Prema najavama srpskih medija, Dačić će se sastati i sa zamenikom državnog sekretara za Evropu i Evroaziju Filipom Rikerom.\nDušan Janjić, direktor Foruma za međuetničke odnose je u intervjuu za “Gazeta Expres” izjavio da je poseta Makrona Beogradu bila veoma važna u smislu da srpski predsednik Aleksandar Vučić i srpski zvaničnici pripreme srpsku javnost za saradnju i kako bi obezbedio specijalno mesto sebi i Francuskoj za nastavak dijaloga.\n”On (Makron) je postavio dijalog u širem kontekstu, u onom evropske budućnosti Srbije i Kosova, što je zaboravljeno u poslednje tri godine, kada je počela diskusija o podeli i razmeni teritorije. Na neki način on je rekao da su pripreme za susret u Parizu pri kraju. I ja očekujem da će susret u Parizu biti septembra meseca ili početkom oktobra. Videli smo najzad i izjavu Filipa Rikera, on (Makron) je sigurno koordiniran sa Vašingtonom, bilo kako, susret će se dogoditi”, istakao je Janjić.\nJanjić je takođe mišljenja da je odluka kosovske Vlade o tarifi na uvoz srpske robe i razmena teritorije između Kosova i Srbije “uništili dijalog”, smatrajući da je odluka o taksi snažan politički instrument za politiku Kosova i da Kosovo ovom odlukom šalje poruku da kontroliše celu svoju teroitoriju, u smislu kontrole carine i policije.\nŠto se tiče intenzivnijeg uključivanja SAD u proces dijaloga Janjić je kazao da poslednji stav Rikera i Makrona govore da su se zemlje članice KVINTA-e složile za novi format pregovora.\n“Biće novi format gde će specijalni predstavnici država, Nemačke i Francuske, biti involvirani kako bi imali glavne predstavnike Evropske unije, za upravljnje procesom dijaloga”, smatra Janjić.\nOn je istakao da na osnovu informacija koje poseduje, trebalo bi da se narednih meseci postigne neki sveobuhvatni sporazumi za punu normalizaciju osnosa između Kosova i Srbije.\n“Prvi korak treba da bude neka vrsta priznanja Republike Kosovo od strane Srbije. Postojanje, i ne prihvatanje međunarodnog kapaciteta Kosova, što znači da ne mogu da budu razmenjeni ambasadori. Takođe, ne treba da bude razmene teritorija. Treba se složiti oko nekih principa demarkacije. I jedino pitanje je Asocijacija srpskih opština. Ako se strane slože oko zaštite prava manjina, što je na veoma visokom nivou na Kosovu i ako se govori o nastavku Ahtisarijevog poglavlja IV, koji se bavi kulturnim nasleđem i crkvama”, rekao je Janjić.\nTo po njemu, podrazumeva da je asocijacija srpskih opšptina neophodna a da bi možda bilo efektnije da za 10 do 15 godina bude neke vrste autonomije za četiri srpske opštine na severu, kako bi se u potpunosti integrisale u kosovske institucije, kao što je to slučaj u istočnoj Slavoniji.\nPremijer Kosova Ramuš Haradinaj je u obraćanju studentima iz 28 zemalja sveta, učesnicima Letnje akademije, istakao da Kosovo sa Srbijom treba da razgovara samo o jednom pitanju, međusobnom priznanju postojećih granica.\n“Nadamo se da dijalog može to da donese i da putem njega možemo da se pridružimo Evropskoj uniji, NATO-u, svetu gde se svrstavamo sa principima kojima se upravljaju SAD i svi naši saveznici koji su nam pomogli”, izjavio je Haradinaj.\nNa današnjoj konferenciji za štampu u Berlinu, nemačka kancelarka Angela Merkel je izjavila da je oko modaliteta obnove dijaloga razgovarala sa čelnicima Kosova i Srbije 29 aprila tokom berlinskog Samita, ali da nema napretka po ovom pitanju. Nemačka kancelarka je istakla da je u interesu Nemačke da se Kosovo i Srbija integrišu u EU, ali da je za tako nešto neophodno da se ponovo pokrene dijalog između dve zemlje.\nKosovoLajv– Violeta Oroši Berišaj\nTags: Zemlje Kvinte Kosovo pregovori\nPrevious Uvoz iz Srbije zamenili proizvodi iz drugih zemalja i domaća proizvodnja\nNext Očuvanje bošnjačke tradicije-prioritet opštinskog Ministarstva za kulturu\n5. avgusta 2021., 07:32


Ransomware bande i hakeri biraju stranu u ratu Rusije i Ukrajine\nVesti, 28.02.2022, 10:30 AM\nRuska invazija na Ukrajinu navela je ransomware bande i druge hakerske grupe da javno, na društvenim mrežama, objave na čijoj su strani u ovom sukobu.\nNeke od izjava ovih grupa nisu samo puka podrška, već i otvorene pretnje. Neke grupe finansiraju države, dok su druge nezavisne, ali i jedne i druge su u stanju da urade isto i naprave veliku štetu.\nAnonimus (Anonymous) su „zvanično u sajber ratu protiv ruske vlade“. Grupa je na Twitteru objavila da je njihova meta bila ruska televizijska mreža RT i da je „oborila veb sajt #ruske propagandne stanice RT News“. Anonimus je decentralizovana aktivistička grupa koja je poznata po napadima na različite državne institucije i agencije, korporacije i sajentološku crkvu.\nGhostsec su objavili svoju podršku Ukrajini: „U podršci narodu u Ukrajini, STOJIMO UZ VAS!“ Takođe poznata kao Ghost Security, grupa je prvobitno formirana da bi napadala veb sajtove ISIS-a koje propovedaju islamski ekstremizam. Ghostsec se takođe obično pominje kao izdanak Anonimusa.\nPoznata ransomware grupa Conti izrazila je punu podršku ruskoj vladi. „Ako neko odluči da organizuje sajber napad ili bilo kakve ratne aktivnosti protiv Rusije, mi ćemo iskoristiti sve moguće resurse da uzvratimo kritičnoj infrastrukturi neprijatelja“, zapretila je grupa. Grupa je sat vremena kasnije promenila poruku, i rekla da se “ne udružuje ni sa jednom vladom i da osuđuje rat koji je u toku”, ali da će odgovoriti na sajber agresiju zapada na rusku infrastrukturu. Conti je jedna od najaktivnijih ransomware grupa koja je samo prošle godine bila odgovorna za hakovanje 63 kompanije koje upravljaju industrijskim kontrolnim sistemima, većinom u sektoru proizvodnje. Grupa je takođe preuzela kontrolu nad Bazar Backdoorom, malverom koji je razvila grupa TrickBot, koji se koristi za kompromitovanje veoma vrednih ciljeva.\nGrupa „UNC1151“ iz Minska podržava Rusiju. Za ovu grupu se veruje da je finansira Belorusija. Grupa je već pokušala da hakuje imejl naloge ukrajinskih vojnika. „Članovi grupe su oficiri Ministarstva odbrane Republike Belorusije“, rekli su ukrajinski zvaničnici.\nSandWorm su ruski hakeri koje takođe sponzoriše država i oni, kao i grupa The Red Bandits, stoje uz Rusiju. Ovi drugi su 22. februara na Twitteru objavili da su hakovali kamere ukrajinske policije i zapretili da ako Ukrajina ne uradi ono što Rusija želi, da će pojačati napade na Ukrajinu. “Takođe ćemo razmotriti distribuciju #ransomewarea u #UkraineRussiaCrisis #RussiaUkraina #Ukraine”, rekla je grupa koja samu sebe opisuje kao grupu za sajber kriminal iz Rusije, iako se spekuliše da se u stvari iza grupe krije ruska obaveštajna služba.\nCoomingProject, još jedna, doduše manje poznata ransomware grupa, je takođe na strani Rusije. Ova hakerska grupa objavila je da će pomoći ruskoj vladi u slučaju sajber napada protiv Rusije. Grupa je povezivana sa hakovanjem i krađom podataka Južnoafričke nacionalne svemirske agencije koja se dogodila prošle godine.\nDomino efekat hakerskih najava podstakao je ukrajinsku stranu da pokuša da angažuje svoje hakerske snage u odbrani od sajber napada na infrastrukturu zemlje. Ministarstvo odbrane Ukrajine je poslalo poruku ukrajinskoj hakerskoj zajednici da se uključi u misiju odbrane zemlje i da deluju ofanzivno protiv Rusije u operacijama sajber špijunaže. Ovu poruku je u ime Ministarstva odbrane objavio Jegor Arušev, osnivač kompanije Cyber Unit Technologies, koji je podelio obrazac za prijavu hakerima dobrovoljcima da se prijave i svoje veštine iskoriste za pomoć domovini. Arušev tvrdi da su se na njegov poziv odazvali hakeri iz celog sveta, uključujući i Rusiju, koji će biti grupisani u timove za ofanzivnu i defanzivnu akciju.\nAdministrator poznatog hakerskog foruma Raidforums, na kome se objavljuju, kupuju i prodaju ukradeni podaci, objavio je da su njihova vrata zatvorena za korisnike iz Rusije, jasno izražavajući svoj stav protiv akcija Kremlja. Jedan član ovog foruma objavio je poruku upozorenja “Rusima” - bazu podataka sa imejlovima i heširanim lozinkama za domen ruske Federalne službe bezbednosti, fsb.ru. U uzorku podataka koji su podeljeni na forumu kao dokaz o poreklu nalaze imejl adrese direkcija FSB-a u različitim regionima.\nJasno je da smo ušli u novo doba i da su sajber napadi, sajber špijunaža i sajber odbrana sada deo modernog ratovanja u kome, osim profesionalaca, učestvuju i samouki hakeri sa obe strane zakona.


Ambasada SAD: Broj infekcija po glavi stanovnika na Kosovu među najvećim u svetu\nIzvor: Radio Televizija Vojvodine, 05.Avg.2020, 00:07\nAmbasada SAD u Prištini pozvala je danas svoje državljane da ovog leta odlože ili otkažu putovanja na KiM, uz upozorenje da broj novih infekcija po glavi stanovnika na Kosovu neprekidno raste u poslednjih nekoliko nedelja i ''sada je među najvećim u svetu''.\nAmerička ambasada je upozorila svoje državljane da su na teritoriji pokrajine ograničeni kapaciteti za pružanje pomoći u hitnim slučajevima, istovremeno naglašavajući da su na snazi dodatne zabrane okupljanja. >> Pročitaj celu vest na sajtu Radio Televizija Vojvodine <<\n"Ako planirate da dođete ili napustite Kosovo ovog leta, molimo vas da pročitate celo zdravstveno upozorenje. Razumemo vašu želju da posetite porodicu i prijatelje, ali vas pozivamo da za ovo leto odložite ili otkažete putovanje na Kosovo", navodi se u saopštenju ambasade SAD u Prištini.\nIz Ambasade upozoravaju da je širenje virusa na KiM, kao i u celom regionu, izazvalo probleme u zdravstvenom sistemu.\n"Neke bolnice su prenatrpane pacijentima i nemaju zalihe, kao što je kiseonik, ili im nedostaje potrebno osoblje za pravilno nadgledanje opreme i lečenje pacijenata", navodi se u saopštenju.\nKako navode iz ambasade SAD, broj novih infekcija po glavi stanovnika na Kosovu neprekidno raste u poslednjih nekoliko nedelja i ''sada je među najvećim u svetu''.\n"Smrtni slučajevi povezani sa kovid-19 su u porastu. Pored toga, iako su mere za socijalno distanciranje i nošenje maski za lice obavezne, pravila se otvoreno ne sprovode na javnim mestima kao što su restorani, prodavnice i kafići", ističe se u saopštenju.\nU saopštenju se dodaje da državljani SAD koji su putovali na KiM, uprkos uputstvu američke administracije da se ne putuje širom sveta, u sve većem broju se obraćaju američkoj ambasadi u Prištini za pomoć u slučajevima kada se neko od članova njihove porodice zarazi.\n"Osoblje američke ambasade u Prištini nema pristup nijednoj alternativnoj medicinskoj ustanovi. Iako koordiniramo medicinsku pomoć i donacije sa ministarstvima i institucijama, ne možemo da pružimo pomoć pacijentima i pojedincima koji boluju od kovdi-19", upozoravaju iz ambasade.\nSa Kosova u Nemačku ušlo 608 sa koronom\nU Nemačku je za poslednje četiri sedmice ušlo 608 građana Kosova zaraženih korona virusom, saopštila je Ambasada Kosova u Berlinu.\nU saopštenju Ambasade se navodi da je reč o najvećem broju zaraženih koji su se nakon odmora vratili u Nemačku.\n"Prema poslednjim podacima Instituta 'Robert Koh', u protekle četiri sedmice na teritoriju Nemačke sa Kosova je ušlo 608 osoba zaraženih kovidom-19. Broj naših sunarodnika (sa državljanstvom Kosova, dvojnim državljanstvom ili sa nemačkim državljanstvom) koji su se iz domovine vratili u Nemačku je najveći broj zaraženih koji su se posle odmora vratili u Nemačku", navodi se u saopštenju.\nU saopštenju se dodaje da sledi Srbija sa 227 zaraženih osoba, Turska sa 166, a Bosna i Hercegovina sa 105.\nAmbasada Kosova u Berlinu pozvala je građane da budu oprezni i pridržavaju se uputstava institucija tokom odmora na Kosovu.\nTakođe, apeluje da se građani testiraju čim uđu u Nemačku i upozoravaju da će se zaraženi građani koji se vraćaju u Nemačku suočiti sa oštrim merama nemačkih vlasti.


Unaprijediti zaštitu najmlađih učesnika u saobraćaju – mojKontakt portal – Radio Televizija Kontakt\nUnaprijediti zaštitu najmlađih učesnika u saobraćaju\nBy / 09. 10. 2013.\nCilj postavljanja poligona je da se štićenicima predškolskih ustanova “Dora” i “Andrej”, kao i učenicima trećeg razreda Osnovne škole “Dositej Obradović”, demonstriraju pravila bezbjednog učešća u saobraćaju.\nNačelnik Uprave za policijsko obrazovanje Mile Šikman rekao je novinarima u Banjaluci da je cilj ove obuke da se unaprijedi zaštita najmlađih učesnika u saobraćaju, koji zbog neiskustva i nedovoljnog poznavanja saobraćajnih pravila mogu učiniti greške u saobraćaju koje mogu imati kobne posljedice.\n“Zbog toga želimo da ovoj kategoriji naših sugrađana ukažemo na neka osnovna pravila bezbjednog ponašanja u saobraćaju, da ih na poligonu koji smo postavili upoznamo sa singalizacijom u saobraćaju, te da im damo što više informacija kako bi oni svoje ponašanje u saobraćaju učinili što bezbjednijim”, dodao je Šikman.\nOn je pojasnio da će danas, u okviru obilježavanja Dječije nedjelje i akcije MUP-a “Zaštitimo djecu u saobraćaju” najmlađi kroz igru biti upoznati sa saobraćajnim propisima i animirani da ih poštuju, te da budu primjer drugoj djeci s ciljem unapređenja bezbjednosti najmlađih učesnika u saobraćaju.\nGeneralni sekretar Auto-moto saveza Republike Srpske Ranko Babić rekao je da djeca dobro znaju saobraćajna pravila, te da, nažalost, najčešće stradaju zbog nepažnje odraslih.\nOn smatra da odrasli moraju više razmišljati o djeci u saobraćaju.\nU toku pregovori o izgradnji dijela Koridora 5c kroz Srpsku\nFudbalska reprezentacija Republike Srpske u Ženevi (AUDIO)


Poreski kalendar novembar 2020 - SamSvojGazda\n2. novembar 2020. Rok za obračun i plaćanje poreza i doprinosa na zarade i isplatu neto zarada. Takođe, rok za plaćanje doprinosa za obavezno socijalno osiguranje za neisplaćene zarade za prethodni mesec.\nRok za podenošenje zahteva za paušalno oporezivanje za 2021. godinu.\n5. novembar 2020 – Rok za dostavljanje obaveštenja o zaključenim ugovorima po osnovu estradnih programa u prethodnom mesecu. Obaveštenje se dostavlja na obrascu OZU – Obaveštenje o zaključenim ugovorima o izvođenju estradnog programa zabavne i narodne muzike i drugih zabavnih programa.\n10. novembar 2020 – Rok za podnošenje poreske prijave i plaćanje poreza na premije neživotnih osiguranja za prethodni mesec. Prijava se podnosi na Obrascu PP-PPNO – Poreska prijava poreza na premije neživotnih osiguranja.\n16. novembar 2020 – Rok za plaćanje:\n30. novembar 2020 – Rok za plaćanje obračunate akcize za period od 01. do 15. novembara 2020.


Budžet Lebana po prvi put kroje funkcioneri - juGmedia\nBudžet Lebana po prvi put kroje funkcioneri\nLEBANE – Budžet opštine Lebane, koji bi trebalo da bude uskoro usvojen, po prvi put kreiraće i izabrani funkcioneri, a na osnovu potreba nametnituh prethodnih godina.\n„Do sada se budžet kreirao tako što se uglavnom prepisivao onaj prethodni. Ovoga puta imamo dosta znanja i iskustava da najveći deo predlažemo sami“, kaže za Jugmediu Srđan Jović, predsednik Skupštine opštine.\nOno na šta će se posebno obratiti pažnja jeste to je izgradnja infrastrukture, izgradnje sportske hale, ali i kupovina propale fabrike „Eksportekst“, po ugledu na Leskovčane, koji su za potrebe proizvodnih firmi kupili propala preduzeća „Sintetiku“ i „Jugekspres“.\n„Neće izostati i inače velika izdvajanja za socijalne potrebe, ali ni za podsticaj talentovanih učenika i studenata“, dodaje Jović.\nProblem predstvalja to što još nije jasna situacija oko visine transfernih republičkih sredstava, odnosno, što će po preporuci Vlade Srbije, zaposlenima u lokalnoj samoupravi biti smanjene plate za tri posto, dok će istovremeno biti povećane plate u dečjem vrtiću za četiri posto.\nJović kaže da će sednica Skupštine opštine, na kojoj će se raspravljati o budžetu, biti održana posle 20. decembra, u zakonskom roku.


Pisma kralja Milana stigla u Srbiju – šta otkrivaju o međunarodnoj politici – 035info.rs\nNaslovna Vesti Pisma kralja Milana stigla u Srbiju – šta otkrivaju o međunarodnoj politici\nPisma kralja Milana stigla u Srbiju – šta otkrivaju o međunarodnoj politici\nMilan iz Beča, piše na francuskom jeziku. Govori o važnom državnom pitanju – hitnoj potrebi naoružanja Srbije, ali i porodičnim odnosima. Protivi se savetima kraljice Natalije koja je tada u Srbiji, da se Aleksandar približi radikalima i nađe sa njima kompromis. Upozorava sina na opasnosti takve saradnje i sugeriše mu kako da preuredi i prestroji spoljnu politiku Srbije, otkriva Suzana Rajić, dugogodišnji proučavalac vladarske porodice Obrenović.\n“Ova pisma će promeniti neke od važnih stavova u nauci koji se odnose na sam kraj 19. veka. Do sada smo mislili da su susreti oca i sina tek iz leta 1897. doveli do preokreta na unutrašnjoj političkoj sceni, sada pouzdano možemo znati da je do preokreta faktički došlo već početkom 1897.”, kaže istoričar prof. dr Suzana Rajić.\nZahvaljujući književniku Milošu Jankoviću, novinarki RTS-a u penziji Stevanki Češljarov i zameniku direktora Univerzitetske biblioteke “Svetozar Marković” Adamu Sofronijeviću, pisma su i uz teškoće putovanja u vreme koronavirusa vraćena u Srbiju.\n“Dogovoreno je prevođenje sa vrsnim prevodiocima poznatim Milicom Vinaver i Milovanom Danojlićem Mi planiramo da ta pisma objavimo u obliku jedne monografije i da ih digitalizujemo”, rekao je Viktor Lazić, predsednik Udruženja Adligat.\nAdam Sofronijević kaže da će tu priliku nabavke ovih pisama iskoristiti da urade model rukopisa Kralja Milana, tako da će ubuduće sva njegova zaostavština biti automatski prepoznata.\nMuzej Adligat čuva i štap kralja Milana, a u Kutku porodice Obrenović je i prvi poznati rukopis kneza Mihaila – dokaz da je već kao petogodišnjak znao da čita i piše.\nOsim garderobnog ormana kraljice Natalije može se videti i njen toaletni sto sa stolicama, poklon Danice Leko stigao takođe za vreme pandemije.\nPrethodni tekst“Nigdina” Jasne Višnjić u SKC-u\nSledeći tekstRezultati Konkursa za finansiranje ili sufinansiranje iz savremenog stvaralaštva za 2020.


„Tata Stil“ otpušta do 3.000 radnika u Evropi\nTanjug 19. novembra 2019. 11:51\nAMSTERDAM/LONDON – Proizvođač čelika „Tata Stil“ planira da ukine do 3.000 radnih mesta u svojim pogonima širom Evrope, jer je taj sektor suočen sa viškom ponude, slabom tražnjom i visokim troškovima, saopšteno je iz kompanije.\nIz „Tata Stila“ poručuju da urgentno nastoje da poboljšaju performanse kroz povećanje prodaje proizvoda veće vrednosti, unapređenje efikasnosti i smanjenje troškova zapošljavanja, tako što će smanjiti broj zaposlenih za do 3.000 u svom evropskom poslovanju, prenosi agencija Rojters.\nIndijska kompanija „Tata Stil“, koja je u junu pokrenula program transformacije da bi ojačala svoje evropsko poslovanje, ima razvijenu proizvodnju čelika u Holandiji i Velsu, i rasprostranjeno poslovanje u još nekim evropskim zemljama.\nIz kompanije je saopšteno juče da neće biti zatvaranja pogona, ali da je cilj da se kompanija zaštiti od „ogromnog broja izazova“ sa kojima se suočava.\nProizvodnja čelika u Evropi je pod pritiskom međunarodne konkurencije i visokih troškova energije, što dovodi u opasnost veliki broj dobro plaćenih radnih mesta.\nEvropski proizvođači čelika krive Kinu za višak ponude na tržištu, dok ta zemlja, najveći svetski proizvođač čelika, poručuje da je preduzela velike rezove u svojoj proizvodnji.\nBritanija je prošle nedelje objavila da je kineski proizvođač čelika Đingje potpisao ugovor o kupovini čeličane Britiš Stil, nad kojom je u maju pokrenuta prinudna likvidacija.


Arhiva - Državni sekretar SAD Entoni Blinken uklanja masku sa lica tokom brifinga za novinare nakon sastanka ministara spoljnih poslova NATO, u sedištu Alijanse u Briselu, Belgija, 24. marta 2021.\nAmerički državni sekretar Antoni Blinken najavio je da će Rusija imati "troškove i posledice" zbog njenih navodnih zlonamernih aktivnosti protiv Sjedinjenih Država.\n"Preduzećemo korake neophodne za odbranu naših interesa" u vremenu koje SAD budu izabrale, rekao je Blinken u intervjuu CNN-a koji je emitovan u nedelju, ali je snimljen prošle nedelje kada je u Briselu završio razgovore sa drugim diplomatima NATO.\nRekao je da među zapadnim saveznicima postoji "zajednička posvećenost" da budu "načisto" u vezi sa postupcima Moskve i da Kremlj bude smatran odgovornim.\nNajviši američki diplomata rekao je da su zvaničnici "u procesu" razmatranja sankcija ili akcija koje Vašington planira da preduzme protiv Moskve, i uz konsultacije sa drugim zemljama NATO-a.\n"Jači smo kad to možemo da učinimo koordinirano", rekao je.\nIako su se SAD i Rusija brzo dogovorile da produže ugovor o kontroli nuklearnog naoružanja koji je trebalo da istekne ubrzo nakon što je američki predsednik Džo Bajden preuzeo vlast, SAD krive Rusiju za druge akcije, uključujući navodno davanje blagodati američkim trupama u Avganistanu, mešanje novembarske izbore na kojima je Bajden pobedio i hakovanje američkih računarskih sistema.\nBlinkenove primedbe u intervjuu CNN-a ponovile su one koje je izneo Bajden, koji je protiv Rusije zauzeo oštriji stav od stava svog prethodnika Donalda Trampa.\nU intervjuu za ABC njuz pre dve nedelje, Bajden je rekao da ruskog predsednika Vladimira Putina smatra "ubicom".\nBajden je u intervjuu rekao: "Cenu koju će platiti, videćete uskoro", dodajući pritom da "ima stvari u kojima je u zajedničkom interesu da radimo zajedno", kao što je produženje nuklearnog sporazuma START, i dodao da "relativno dobro poznaje Putina".\nRusija je porekla da se mešala u američke izbore i da je organizovala sajber hakovanje kojim je američka tehnološka kompanija SolarVinds prodrla u američke vladine mreže. Pored toga, odbila je izveštaje da je nudila da plati talibanskim militantima da ubijaju američke vojnike u Avganistanu ili da je pokušala da otruje ruskog opozicionog lidera Alekseja Navaljnog.\nAmerička obaveštajna analiza zaključila je da je Putin verovatno usmerio kampanju pokušavajući da pomogne Trampu da osvoji drugi četvorogodišnji mandat u Beloj kući.\nNije jasno koje bi akcije Bajden mogao da preduzima protiv Rusije; ali mogao je da se pozove na bilo koju od nekoliko kazni, uključujući zamrzavanje imovine u SAD bilo kog entiteta za koji se utvrdi da je direktno ili indirektno umešan u američke izbore, ili da se bavio sajber aktivnostima iz inostranstva koje prete američkoj nacionalnoj bezbednosti.\nPored toga, zakon iz 1991. godine omogućava američkom predsedniku da zabrani američkim bankama da daju kredite zemlji koja je koristila hemijsko oružje, kao što se navodi u slučaju Navaljni.\nVodeći opozicionari među 200 privedenih u Moskvi


Na "Maršu pravde" u Istanbulu više od milion ljudi\nPreko milion ljudi na protestu protiv Erdogana / Foto: @MustafaEdib\nNa ”Maršu pravde” u Istanbulu više od milion ljudi\nPreko milion građana Turske okupilo se juče u Istanbulu na kraju 25-dnevnog marša u najvećem protestu protiv vladine represije nakon neuspelog vojnog udara prošlog jula, prenosi Rojters.\nUz turske zastave i transparente na kojima piše ”Pravda” u crvenoj i beloj boji, demonstranti su se okupili da slušaju govor i podrže glavnog turskog opozicionara Kemala Kiličdaroglua i to na kraju njegovog 450 kilometara dugog marša.\nOn je naime ovaj protestni marš započeo 15. juna, krenuvši iz Ankare, nakon što je poslanik Republikanske narodne partije, bivši novinar Enis Berberoglu, osuđen na 25 godina zatvora zbog optužbe da je jednom listu odao poverljive informacije. “Marširamo za pravdu, za prava potlačenih, za poslanika u zatvoru, za uhapšene novinare, za akademske profesore koji su ostali bez posla. Marširamo jer je pravosuđe pod političkim monopolom”, rekao je Kemal Kiličdaroglu na protestu u Istanbulu.\nRojters piše da je 68-godišnji Kiličdaroglu šetao oko 20 kilometara dnevno, kao i da je u prvim danima svog marša privlačio skromnu pažnju. Međutim nakon pet dana i pređenih 100 kilometara, šetnji su se priključivale na stotine ljudi dnevno.\nErdogan je kritikovao Kiličdaroglua kada je pokrenuo ovaj protest rekavši da pravdu treba tražiti u parlamentu, a ne na ulici. On je uporedio demonstrante sa onima koji su pokušali da izvrše državni udar prošle godine, rekavši da bi i oni mogli da se suoče sa optužbama države o destabilizaciji.\nOd jula prošle godine, kada je izveden pokušaj puča, turske vlasti su uhapsile oko 50.000 ljudi i suspendovale sa posla više od 140.000 državnih službenika.\nOtvaranje debateJoš se ne zna šta stoji iza obijanja stana novinarke Dragane Pećo


MAKE UP Archives - Di Golubović\nBrowsing Category MAKE UP\nDior – plava rapsodija\n"Jel znaš gde ima da se kupi dobra plava senka?" - ovo je pitanje koje često dobijem za crnu, plavu i zelenu boju. Crna, jer je obavezna, plava i zelena jer su tražene kao "boje" koje je kao dobre teško naći. Kod mladih kao trend, kod žena u najboljim godinama kao tradicionalni izbor zahvaljujući kojem ...\nDior, Dior Srbija\t0 Comments 0\nSephora Collection Crew paket\nOvaj paket proizvoda spavao je na carini od marta meseca pa thanks to "you know who" a nije Voldemor, eto stigao je do mene i drugih devojaka tek pre dva dana. Ovo je kolekcija Sephorinog brenda Sephora collection čija su lica ove četiri devojke koje se vide na kutiji, na openeru. Kutija se sastoji iz četiri ...\nFoxy eyes šminka\n"Foxy eyes" je trenutno jedan od najpopularnijih lookova u svetu, a i u online svetu Instagram šminke jer znamo da se ta dva često sudaraju. Ovo nije ništa drugo nego "cat eye" - odnosno težnja da oko izgleda bademastije, izduženije i podignuto, kao da ste radili neki manji face lifting. Šta je ključ kod ovakvog make up-a? ...\ndi golubovic sminka, foxy eyes trend\t2 Comments 0\nHeimish coushion puder\nZnate one ženske zahteve poput: "Ako može da bude takav da me čini svežom, odmornom, lepom (jer tako sam se i probudila), da ima SPF plus da se lako nanosi, da može da stane u tašnu i ne prospe se i po mogućstvu da ima benefite u smislu nege?" Jedna ovako krajnje jednostavna želja sada ...\ncoushion puderi, Di Golubovic\t0 Comments 1


Direktor takmičenja Košarkaške lige Srbije, Leon Deleon, izrekao je kazne zbog incidenata u prvoj utakmici finala Superlige u kojoj je Crvena zvezda sa 98:94 savladala Partizan.\nCrvena zvezda je sankcionisana sa 84.000 dinara zbog toga što su gledaoci vređali trenera gostujuće ekipe Andreu Trinkijerija po nacionalnoj osnovi i zbog bacanja na teren čvrstih predmeta.\nTo je ujedno jedina kazna za crveno-bele, čiji je deo publike vikao treneru rivala Andrei Trinkijeriju "ustašo".\nŠto se tiče Partizana, najgore je prošao upravo italijanski stručnjak.\nAndrea Trinkijeri na prvom meču finala između KK Crvena zvezda i KK Partizan\nOn će morati da plati 60.000 dinara, i to 24.000 zbog četvrte tehničke greške u sezoni (za po šest hiljada je "skuplja" svaka naredna), a 36.000 zbog diskvalifikujuće greške.\nSam crno-beli klub će morati da plati 18.000 dinara jer nije obezbedio prisustvo igrača (pored trenera) na konferenciji za medije, dok je globa od 6.000 dinara zadesila Aleksa Renfroa, usled dobijene tehničke greške.\nU saopštenju direktora KLS-a navodi se i da se Andrea Trinkijeri "opominje da nije dozvoljeno javno kritikovati odluke sudija", a arbitrima je skrenuta pažnja "da na utakmicama plej-ofa mogu i treba da koriste uređaje za proveru spornih sudijskih odluka".\nDruga utakmica finala na programu je u sredu od 19 sati, a tada će u hali "Aleksandar Nikolić" domaćin biti Partizan.\nFinalna serija se igra na tri pobede, sa naizmeničnom promenom domaćinstva.


Boško Obradović: Program za Bor u 15 tačaka - Bor 030\n3. jula 2020. | 12:37\nNaslovna Politika Izbori 2018 Boško Obradović: Program za Bor u 15 tačaka\nBoško Obradović: Program za Bor u 15 tačaka\n6.2.2018. | 19:10\nKoalicija Dveri i Dosta je bilo, kaže za Portal Bor 030 lider ovog Srpskog pokreta Boško Obradović, predstavlja logičan sled stvari, jer su oba pokreta iskrena opozicija.\nZajednička lista GG “Dosta je bilo – Dveri Srpske – da ovi odu, a da se oni ne vrate” je, ističe Obradović, lista koju čini ozbiljan tim ljudi koji se neće kriti iza jednog čoveka, a koji će predstaviti Program za Bor u 15 tačaka, verifikovanog od strane centrala oba pokreta, a koji predstavlja osnovu Ugovora o formiranju grupe građana u Boru.\n„Ključne tačke našeg Programa su: borba protiv partokratije i iskorenjivanje korupcije i proterivanje politike iz preduzeća; Borba za revitalizaciju RTB Bor i ostalih javnih preduzeća, program sela i poljoprivrede, unapređenje međuetničkih odnosa, problemi porodice, obezbeđivanje besplatnih udžbenika i prevoza đaka, poboljšanje uslova u vrtićima, razvoj preduzetništva i drugo”, kaže u izjavi za naš portal lider Dveri Boško Obradović.\nOn dodaje da su se oba pokreta “prepoznala” po zajedničkoj borbi protiv kriminala, korupcije i partokratije kako ove, tako i prethodnih vlasti.\n“Smatramo da se tu krije uzrok i svih drugih nagomilanih problema. Možda bismo mogli da obezbedimo više vrtića ili više radnih mesta, da se novac iz budžeta ne sliva u privatne džepove”, kaže Obradović .\nIzmeđu Dveri i Dosta je bilo, kaže on, postoje i razlike, ali se o njima, ipak, ne odlučuje na lokalnom nivou. Njihov sporazum, ističe lider Dveri, o saradnji predviđa da oba pokreta ostaju jasno pri svojim stavovima.\n“Od ovih izbora očekujemo da građani Bora prepoznaju ovu koaliciju kao alternativu svemu lošem što je do sada rađeno i nadamo se dvocifrenom rezultatu GG “Dosta je bilo – Dveri Srpske – da ovi odu, a da se oni ne vrate” i nastavku borbe za realizaciju našeg programa u lokalnoj skupštini”, optimističan je Boško Obradović.


Promocija 36. "Dana ludaje" počela u Boru: Da se pripreme Beograd, Novi Sad, Zrenjanin i Subotica · gradski.online\nPromocija 36. “Dana ludaje” počela u Boru: Da se pripreme Beograd, Novi Sad, Zrenjanin i Subotica\nBOR- U susret 36. “Danima ludaje”, najvećoj turističko-gastronomskoj manifestaciji, koja je 2017. zaslužila “Turistički cvet”, prestižnu nagradu za najbolju turističku manifestaciju u Srbiji, Kikinđani su se upustili u ambicioznu promotivnu kampanju.\nBeogradu, Novom Sadu i Zrenjaninu, gradovima koji su nezaobilatni za turističko- promotivnoj ruti, pridodati su Subotica, ali i Bor, grad sa kojim je Kikinda intenzivirala saradnju u oblasti turizma i kulture.\nDa istočna Srbija i sever Banata imaju jedni drugima šta da ponude uvidele su Jasmina Milankov i Bobana Gramić, v.d. direktorice Turističkih organizacija dva grada. Nakon uspostavljene saradnje i poseta, usledila je i današnja poseta Kikinđana i promocija prestonice džinovskih bundeva na “Danima Brestovačke banje”:\n-Poslednjih nekoliko meseci intenzivirali smo saradnju u oblasti turizma sa nekoliko gradova, naravno i sa Borom. Nedavno smo ugostili Bobanu Gramić, v.d. direktoricu TO Bor, a sad smo mi njihovi gosti.\nZapaženo je prošla naša gastronomsko- muzička promocija. Uz tamburaše i naše specijalitete, i nezaobilazne bundevare, dočarali smo posetiocima “Dana Brestovačke banje” delić atmosfere koji ih očekuje u prestonici džinovskih ludaja, od 9. do 12. septembra.\nSudeći po reakcijama posetilaca, ovako nešto nisu imali prilike da ranije vide- saopštila je Jasmina Milankov, v.d. diretorica TO Kikinda i dodala da su u prethodnom periodu intenzivirali saradnju u oblasti turizma sa nekoliko gradova, naravno i sa Borom.\n“Dani Brestovačke banje” najznačajnija su turistička manifestacija ovog kraja. Aleksandar Milikić, gradonačelnik Bora, potvrdio je da su obe srpske dinastije, Karađorđevići i Obrenovići, ovde imali svoje konake:\n– Ovo je prilika da pokažemo bogatstvo i šarolikost naše narodne radinosti, običaja i tradicije. Ponosimo se činjenicom da smo Evropa u malom i da ovde živi 21 nacija.\nSa zadovoljstvom ćemo Kikinđanima uskoro pokazati našu kulturnu i gastronomsku šarolikost –izjavio je Milikić.\nPrethodnoZahvaljujući Slavici Latinović: Kenijci zavoleli plivanje i Kikindu\nSledeće“Sloboda” matirala “Kozaru” u 90. minutu: Domaćin poveo, ali su gosti odneli bodove


Sindikat: Kad se 500 km granice čuva na maslacu i marmeladi - JUGPRESS\nSindikat: Kad se 500 km granice čuva na maslacu i marmeladi\nPostavio: Jugpress 18 Januara, 2017\nNezavisni policijski sindikat Srbije upozorava na teške uslove u kojima rade pripadnici policije i vojske angažovani na obezbedjivanju granice na jugu Srbije od ilegalnih prelazaka migranata.\n“Zbog stalnog priliva migranata već duže vreme je zatvorena zapadnobalkanska (migrantska ) ruta. Pre nešto više od 6 meseci potpisan je Sporazum o saradnji između MUP-a i Ministarstva odbrane. Njime je predviđeno da državnu granicu i administrativnu liniju prema KiM obezbeđuju združene snage vojske i policije Republike Srbije. Problemi koji muče i jedne i druge su manje-više isti: ishrana i smeštaj.\nU ovom slučaju nosilac posla je Vojska Republike Srbije, pa je obaveza rešavanja ishrane i smeštaja svih pripadnika združenih snaga pripala njima. Više puta se u javnosti i od jednih i od drugih pripadnika, čulo u kakvim uslovima borave dok obavljaju najteže zadatke. Pored loših uslova smeštaja, dok svakodnevno prelaze kilometre duž granice moraju da razmišljaju o dodatnoj kupovini hrane (iz ličnog budžeta), jer ono što dobijaju nije ni količinski ni nutricionistički dovoljno za takva angažovanja. Nezavisni policijski sindikat Srbije je, zahvaljujući informacijama koje dobija sa terena više puta skretao pažnju na ove probleme.\nZašto je bio potreban sporazum, ako se zna da bezbednosne i odbrambene snage u ovim oblastima godinama unazad blisko sarađuju nije sada pitanje. Prvobitno je i baza Jug, kod Bujanovca bila predviđena za smeštaj vojske i policije. Važnije je pitanje zašto, kad je već potpisivan sporazum, nije predviđeno da dva ministarstva zajedničkim angažovanjem svojih resursa pomognu svojim pripadnicima i obezbede im optimalne uslove za život i rad ? Kako je moguće da Uprave ishrane i smeštaja oba ministarstva nisu uzele u obzir specifičnost posla koji ovi pripadnici obavljaju i u skladu sa tim sastavili tablicu ishrane, obzirom da je suština njihovog postojanja obezbeđivanje kvalitetne ishrane za radnike ministarstva. Umesto toga, pripadnici na terenu su prinuđeni da se, dok brinu o bezbednosti celokupne zemlje (a i Evrope), sami snalaze za ishranu.\nVažnost zaštite ove rute je jasan, ako imamo u vidu da su do sada već četiri evropske zemlje poslale svoje policijske pripadnike kao pomoć združenim snagama Srbije. Tokom perioda zajedničkog delovanja duž 570 km granice, vojska i policija Srbije sprečile su oko 19 hiljada migranata da uđu na teritoriju Srbije, a uhapsile 124 osobe koje su pokušale da prokrijumčare jedan veći broj migranata. Time su, reklo bi se, zaslužili bolji tretman države”, navodi ovaj sindika.\nNa maslacu i marmeladi? Kamo sreće da svi gradjani Srbije imaju za maslac i marmeladu. Ako vam se ne svidja posao uvek možete da date otkaz i radite na gradjevini, u Juri, Falkeu…Ja bi vrlo rado na neko upražnjeno mesto, pa bi od te plate, koja nije mala, na maslac ponekad dodao i salamu.


Razgovori o povećanju minimnalca završeni bez konkretnog predloga\nIzvor: Radio Televizija Vojvodine, 19.Avg.2019, 10:13\nPrvi sastanak radne grupe Socijalno ekonomskog saveta (SES) na kojem su počeli pregovori o povećanju minimalne cene rada za 2020. godinu završen je danas, a da nijedna od strana nije izašla sa konkretnim predlogom za budući "minimalac", potvrdio je za Tanjug pregovarač ispred UGS "Nezavisnost" Zoran Ristić.\n"Sindikati i Unija poslodavaca sačekaće da konkretan predlog iznesu predstavnici ministarstva finansija a nastavak pregovora biće u četvrtak", rekao je on i objasnio >> Pročitaj celu vest na sajtu Radio Televizija Vojvodine << da su sve strane na prvom sastanku konstatovale da ima prostora za povećanje minimalne cene rada.\nRistić je objasnio da postoji prostor do kraja meseca da predstavnici ministarstava, sindikata i poslodavaca usaglase predlog, a ako do toga ne dođe minimalnu cenu rada za 2020. godinu odrediće Vlada Srbije samostalno.\nOn je podsetio da se ni na jednim pregovorima do sada nije dogodilo da se konkretan predlog saopšti na prvom sastanku, a napomenuo je da su prošle godine bila četiri pregovaračka sastanka i da na kraju nije bilo usaglašenog predloga pa je Vlada Srbije samostalno donela odluku o minimalcu.\nPrvi sastanak pregovarača o minimalcu protekao je u upoznavanju prisutnih sa vrednostima parametara koji su prema Zakonu o radu osnov za utvrđivanje minimalne cene rada.\nPredstavnici vlasti ranije su saopštavali da bi povećani minimalac mogao dostići 30.000 dinara a sindikati su podsećali da povećanje mora biti veće kako bi prema sporazumu postignutom u SES-u minimalac 2021. godine dostigao vrednost minimalne potrošačke korpe.\nPredstavnici poslodavaca povećanje od 30.000 dinara smatraju realnim i ocenjuju da bi svako povećanje preko tog iznosa moralo da bude praćeno ustupcima vlasti oko drugih nameta, poput poreza i doprinosa.\nMinimalna zarada u Srbiji iznosi oko 27.000 dinara i prima je oko 350.000 zaposlenih.\nKamatica.com: Počeli pregovori o minimalcu: da li je dogovor postignut - znaćemo 15. septembra\nPočinju pregovori sindikata, poslodavaca i države o minimalcu\nPregovori predstavnika Vlade Srbije, poslodavaca i sindikata u vezi sa minimalnom cenom rada trebalo bi da počnu danas...Trenutna minimalna cena rada iznosi nešto više od 27.000 dinara. Predstavnici države kažu da zbog povoljnih finansijskih i budžetskih trendova postoje uslovi za povišicu, a...


Informacijski sustav voda\nInformacijski sustav voda BiH omogućava sustavno i kontinuirano pohranjivanje podataka, pregled, analizu, modeliranje i prezentiranje prostornih i ostalih informacija iz sektora voda u cilju ostvarenja strateških, planskih i operativnih zadataka od značaja za upravljanje vodama.\nInformacijski sustav voda (ISV) je projektiran kao decentraliziran, WEB-GIS orijentiran sustav kojeg održavaju i njime upravljaju institucije sektora voda - Javna poduzeća/Direkcija za vode.\nPotreba razvoja ISV-a Bosne i Hercegovine sagledana je kroz sadašnje stanje i buduće razvojne potrebe sektora voda u BiH. Obveza razvoja ISV-a je propisana entitetskim "Zakonima o vodama" u Bosni i Hercegovini, a proizlazi i iz niza direktiva i propisa Evropske unije, posebno "Evropske okvirne direktive o vodama".\nRealizaciju uspostave ISV-a korištenjem tehnologija geografskog informacijskog sustava (GIS Projekt) pomogla je Evropska unija kroz Program "EC - CARDS Program upravljanja riječnim slivovima za Bosnu i Hercegovinu". Tehnička pomoć razvoju ISV-a u Bosni i Hercegovini počela je u ožujku-travnju 2004. godine, sa procjenom aktivnosti koje se odnose na upravljanje bazom podataka i GIS u okviru Programa za upravljanje riječnim slivovima. Nadalje, razvijen je konceptualni okvir za uspostavljanje geografskog informacijskog sustava voda BiH.\nDefinirani su Ciljevi uspostave ISV-a BiH:\n-Omogućiti izradu i uspostavu jedinstvene prostorne baze podataka koja zadovoljava potrebe sektora voda na nivou riječnih bazena, entiteta i države.\n-Omogućiti izradu zajedničkih standarda i okvira za podatke i aplikacije na projektnom nivou.\n-Omogućiti izradu i korištenje formaliziranih i dokumentiranih procesa za unos, ažuriranje i održavanje prostorne baze podataka.\n-Omogućiti izradu i korištenje programa/aplikacija/servisa za analizu i vizualizaciju prostornih informacija koje zadovoljavaju operativne potrebne korisnika.\nRaditi u skladu s općim principima za profesionalno i odgovorno upravljanje projektima (Project Management Professional).\nNapravljene su specifikacije potrebnog GIS hardwere-a i software-a i proces nabavke u skladu sa procedurom CARDS 2003. projektom počeo je u lipnju 2005.\nTijekom 2005. i 2006. pristupilo se izradi modela prostorne baze podataka i osposobljavanju osoblja za rad sa nabavljenom opremom.\nDo početka travnja 2007. izrađen je model prostorne baze podataka sa određenim općim tematskim podacima (administrativne granice, gradovi, naselja, prometnice, pruge i sl...), katastrom površinkih voda, katastrom vodnih građevina i organizacijom upravljanja.\nU tijeku su pripremne aktivnosti za definiranje modela podataka za sustav za vođenje i upravljanje vodnom dokumentacijom, modela za iskorištavanje voda, zaštitu voda i zaštitu od štetnog djelovanja voda i modela poodzemnih voda, prelaznih i obalnih voda.


Projekat Model za Savamalu u Mikser House-u od 27. januara do 2. februara - NCMagazin\nProjekat Model za Savamalu u Mikser House-u od 27. januara do 2. februara\nIzložba, stručna vođenja i razgovori u okviru kojih će Beograđani biti u mogućnosti da iznesu svoje stavove o dosadašnjim promenama u Savamali, kao i o budućim projektima, biće održani od 27. januara do 2. februara, u Mikser House-u.\n„Model za Savamalu“, deo je jedinstvenog projekta "Urbani Inkubator Beograd", koji je za cilj imao okupljanje ljudi različitih profila u Savamali, kako bi je ispitali,\nupoznali, razumeli i kako bi se kroz rad u jednoj ovako kompleksnoj gradskoj četvrti upoznali sa fenomenima savremenog grada. Projekat je imao za cilj da ispita budućnost Savamale koju ne oblikuju urbanisti, političari i investitori, već umetnici, arhitekte, lokalno stanovništvo i aktivisti, koji će zajednički ulagati napore u njenu\nOsim makete koju će posetioci moći samostalno da istražuju, biće organizovani razgovori i vođenja autora i prijatelja projekta kroz „Model za Savamalu“. Od 27.do 29. januara od 17 do 20 časova će se voditi razgovori i prikupljaće se priče o Modelu, a autori pozivaju građane Savamale, kao i sve Beograđane, da se pridruže i iznesu svoja zapažanja o već učinjenim promenama u Savamali, kao i o njenom budućem razvoju.\nProjekat „Model za Savamalu“ će u celini biti predstavljen 29. januara u 19 časova, a 30. i 31. januara biće organizovana stručna vođenja kroz Model, sa početkom u 18 časova, dok će 1. februara 2014. vođenje početi u 14 časova.\nViše informacija o programu „Modela za Savamalu“ u Mikser House-u možete pronaći na www.mikser.rs.


'U stanju smo da svakome nanesemo nesavladiv udarac' Obraćanje ruskog predsednika za pamćenje!\n"Imamo sve što je neophodno kako bismo garantovali zaštitu države", poručuje Putin\nU stanju smo da otkrijemo svakog podvodnog, nadvodnog i vazdušnog protivnika i da mu nanesemo nesavladiv udarac, poručio je predsednik Rusije Vladimir Putin u obraćanju povodom Dana Ratne mornarice Rusije.\nOn je rekao da je u današnje vreme >> Pročitaj celu vest na sajtu SrbijaDanas.com << Rusija u rekordnom roku uspela da zauzme dostojno mesta među najjačim mornaricama sveta.\n- Stalno unapređujemo naoružanje, a naši hiperzvučni sistemi nemaju pandana u svetu - rekao je on.\nPrema njegovim rečima, današnji grandiozni praznik je simbol jedinstva svih pokolenja zaštitnika morskih granica Rusije.Praznik je važan, dragocen za čitavu Rusiju, za ruski narod jer je zahvaljujući odvažnosti mornara, njihovoj hrabrosti i smelosti jačala domovina, stvarala se njena slava i značaj.\n"Ni pred kim ne spuštati zastavu broda i nikome ne predavati brod!"


Zaštita potrošača od prevara | VAmedia - info portal\nZaštita potrošača od prevara\n03/05/2020 03/05/2020 Нема коментара на Zaštita potrošača od prevara\nPored svih dobrih strana koje potrošačima pruža tehnološki napredak raznih oblika kupovine na daljinu, on ih izlaže i novim izazovima koje treba da znaju i na koja im ukazuju njihova udruženja.\nPrvi i najveći rizik potrošačima predstavljaju telefonski pozivi, odnosno ponude nepoznatih i neregistrovanih prodavaca, kao i njihovi “profili” na društvenim mrežama. Zloupotrebom mogućnosti elektronskih komunikacija, uz dobro smišljene ponude i reklame, nelegalni trgovci otvaraju svoje profile na društvenim mrežama sa velikim brojem posetilaca, kao što su Tviter, Fejsbuk, Instagram i druge.\nPotrošačima u Srbiji poznat je slučaj kada je nekoliko stotina kupaca prevareno preko Fesbuka naručivanjem ortopedskih klompi po ceni od 2.000 dinara, a isporučene su im obične kineske papuče koje se mogu kupiti za 200 dinara. Lažni prodavac je otkriven, ali kupci nikada nisu obeštećeni, jer ga nisu tužili.\nI pored toga što Tržišna inspekcija u saraddnji sa MUP-om kontroliše prisustvo neregistrovanih trgovaca na elektronskom tržištu, oni nalaze razne načine da dođu do neopreznih potrošača i nanesu im znatnu imovinsku štetu.\nPraksa je više puta potvrdila da je za potrošače najbolja zaštita preventiva koja se stiče poznavanjem zakonskih prava. Njihovo osnovno zakonsko pravo je da znaju naziv i adresu trgovca, njegov matični registracioni broj, kao i druge podatke za identifikaciju. Bez tih podataka treba odbiti svaku ponudu koliko god ona delovala privlačno.\nDodatni problem pri daljinskoj kupovini predstavljaju neki privatni operatori brze pošte koji prilikom isporuke pošiljke naručiocu ne daju račun za plaćenu poštarinu, niti bilo kakvu potvrdu o preuzetoj otkupnini. Potrošači imaju pravo da se u tim situacijama obrate Tržišnoj inspekciji pisanom prijavom ili da zatraže pomoć nekog od svojih udruženja.\nUdruženja ukazuju i na rizike kojima su izloženi posetioci promotivnih skupova na koje su pozvani telefonskim putem. Pre odluke o kupovini ponuđenih proizvoda, odnosno pre zaključivanja ugovora o kupovini, treba proveriti njihovo poreklo, odnosno proizvođača i od slatkorečivih promotera zahtevati garantni list. Takođe potrošači imaju pravo da uz potpisan ugovor dobiju obrazac Izjave za odustanak od kupovine u roku od 14 kalendarskih dana, bez obrazloženja. U vreme prolećnih nabavki robe za ličnu i/ili porodičnu upotrebu i u uslovima preventivnih mera za sprečavanje širenja virusakorona, kada se sve više građana opredeljuje za daljinsku kupovinu, osim mnogih dokazanih prednosti koje taj način kupovine ima, treba znati i rizike, radi preventive i radi većeg zadovoljstva koje svaka dobra kupovina izaziva kod potrošača.\nDragan D. Popović, Udruženje VAPOT\nDrustvo, Naslovne vesti potrošači, prevare, zaštita\n2.maj: U Valjevu 184 potvrdjena slučaja korona virusa\nValjevski privrednici doniraju pakete pomoći


Provera biografija kandidata | Detektivska agencija Seguridad Beograd\nProvera biografija kandidata za posao ima za cilj da potvrdi verodostojnost podataka navedenih u prijavi. Provere variraju od provere ličnih podataka, obrazovanja i zakonskih uslova do kontaktiranja osoba koje su kandidati naveli u segmentu preporuke i kolega iz prethodne firme.\nProvera biografskih podataka – CV\nProvera biografija kandidata obuhvata provere kod prethodnog poslodavca, poziciju, radni učinak, preporuke, bezbednosnu proveru, provere verodostojnosti podataka navedenih u biografiji kao i verifikaciju dostavljenih dokumenata.\nBezbednosna provera ima za cilj da otkrije eventualne karakteristike kandidata koje u budućnosti mogu ugroziti poslodavca, odnosno kompaniju, njenu reputaciju, imovinu, ali i bezbednost, reputaciju i produktivnost ostatka kolektiva. Drugim rečima, bezbednosna provera ima za cilj da identifikuje bezbednosne smetnje pojedinca / kandidata koje na bilo koji način mogu ugroziti organizaciju.\nProvera referenci predstavlja proveru preporuka prethodnih poslodavaca. Obuhvata proveru HR ili kadrovske službe radi utvrđivanja vrste radnog odnosa, vremena tokom koga je zaposleni bio angažovan. Takođe, obuhvata proveru određenih zahtevanih veština koje je zaposleni pokazao na prethodnom poslu, a takve informacije prikupljamo u kontaktu sa neposrednim rukovodiocima, kao i sa bližim saradnicima.


Za letnju sezonu 800 čarter letova ER SRBIJE ka Turskoj, Egiptu, Grčkoj i Tunisu – Plodna Zemlja\nEr Srbija tokom letnje sezone 2021. godine, u saradnji sa domaćim turističkim agencijama, planira da obavi više od 800 čarter letova ka popularnim destinacijama u Turskoj, Egiptu, Grčkoj i Tunisu. Nacionalni avio-prevoznik će letnju čarter sezonu otvoriti tokom uskršnjih i prvomajskih praznika, letovima ka popularnim egipatskim destinacijama, Hurgadi i Šarm el Šeiku.\n„Raduje nas što smo u mogućnosti da organizujemo čarter letove do različitih destinacija, kako bismo našim putnicima i ovog leta omogućili da sigurno i komforno otputuju na zasluženi odmor. Iako su ograničenja u putovanjima izazvana pandemijom korona virusa i dalje prisutna, mi se zajedno sa našim partnerima, turističkim agencijama, trudimo da putnicima pružimo što veći izbor destinacija. Uvereni smo da će ova sezona biti bolja od prethodne jer će nam, za razliku od prošle godine, biti dostupne destinacije tradicionalno zanimljive našim turistima, poput Grčke,“ izjavio je Boško Rupić, viši menadžer agentske i korporativne prodaje u Er Srbiji.\nEr Srbija je tokom letnje čarter sezone 2020. godine, u periodu od 5. jula do kraja oktobra, realizovala 299 povratnih letova ka popularnim turističkim destinacijama u Turskoj, Egiptu i Grčkoj. Tursko primorje je predstavljalo najpopularniju destinaciju sa 189 obavljenih povratnih letova, sledi Egipat sa 108, dok su ka Grčkoj obavljena svega dva povratna leta, usled uvođenja ograničenja u putovanjima.\nTagoviAir Serbia Čarter letovi Egipat Grčka Turska\nNova partnerstva srpske nacionalne avio-kompanije VEĆI broj putnika u premijum salonu ER SRBIJE


22. novembra 2021. - Leutar.net\n22. novembra 2021. LEUTAR 1\n– Rođen sam u Dubrovniku i cijeli sam život proveo unutar zidina. Pred penziju sam, supruga je teško bolesna, jedan sin je s nama, drugi se, razumljivo, želi osamostaliti i […]\n22. novembra 2021. LEUTAR 0\nBračni par porijeklom iz Bosne i Hercegovine Mirsad i Anita Hadžić stradali su nakon što ih je zatrpalo klizište na povratku u Vancuver iz Okanaganu u Britanskoj Kolumbiji gdje su […]\nVlada Republike Srpske donijela je zaključak da je 23. novembar 2021. godine radni dan, saopšteno je iz Ministarstva uprave i lokalne samouprave Srpske. Tog dana će raditi republički organi i […]\nPrenosimo u cjelosti pismo koje je Radovanu Viškoviću, predsjedniku Vlade Republike Srpske, poslala Petra Šmuc, poznati humanitarac iz Beča. Poštovani gospodine Radovane Viškoviću, predsjedniče Vlade Republike Srpske Obraćam vam se […]\nIstraživanja pokazuju da su ljudi koji odlučno odbijaju vakvinaciju u Njemačkoj često slabije obrazovani, ideološki desno, i sa niskim povjerenjem u institucije. Sagovornici DW kažu da je tu grupu teško […]


RTCG - Radio Televizija Crne Gore - Nacionalni javni servis :: Društvo :: Herceg Novi primjer stabilne lokalne uprave\n12. 01. 2021. 18:00 >> 18:04 3\nPredsjednik Skupštine Crne Gore Aleksa Bečić, komentarišući aktivnosti lokalne uprave u protekle gotovo četiri godine, kazao je da se Herceg Novi istakao kao primjer stabilnosti u funkcionisanju izvršne i zakonodavne vlasti kao i uspješnog rada za dobrobit građana.\n''Decentralizacija rada lokalnih uprava, preispitivanje privatizacija, te unapređenje saradnje i aktivnije učešće opština u procesu pripreme predloga zakona bile su u fokusu prve zvanične radne posjete predsjednika crnogorskog parlamenta Herceg Novom od početka višestranačja u našoj zemlji'', kazao je Bečić.\n“Za nas Herceg Novi nije tamo neki udaljeni grad, već dragulj crnogorske obale, simbol Crne Gore i naša kapija ka Evropskoj uniji, kojoj tako snažno svi zajedno stremimo”, poručio je Bečić.\nKada je u pitanju odnos državne i lokalne vlasti, Bečić je rekao da afirmiše, ohrabruje i podržava zaključke koji su doneseni na nedavnom sastanku predstavnika Opštine sa premijerom Krivokapićem.\nObećao je da će Herceg Novi u Skupštini Crne Gore imati pouzdanog partnera, koji na zdravim osnovama želi da zajedno sa lokalnom upravom radi u interesu građana.\n''Tokom radne posjete, predsjednik Skupštine Crne Gore obišao je lokaciju izgradnje prve podzemne garaže u Herceg Novom, obnovljeni paviljon Gradske muzike i novi objekat Dnevnog centra za djecu sa smetnjama i teškoćama u razvoju, čija izgradnja je u završnoj fazi'', naovodi se u sopštenju Opštine Herceg Novi.


Tajni recept za Vojsku Kosova: Izmišljaju manjinu da dobiju većinu - 24.08.2017, Sputnik Srbija\nMilo Đukanović i Hašim Tači još uoči izbora u Crnoj Gori postigli su dogovor: Albanci iz Crne Gore će da glasaju za Milove, a zauzvrat se Crnogorcima sa Kosova... 24.08.2017, Sputnik Srbija\n21:15 24.08.2017 (Osveženo: 14:49 30.08.2021)\n© AFP 2021 / ARMEND NIMANI Pripadnici Kosovskih bezbednosnih snaga\nČinjenica da politički haos u Prištini može i te kako da naškodi i Beogradu nije ništa ako se u obzir uzme ono što bi nova vlada Kosova mogla da priredi Srbiji. Kako nezvanično saznajemo, uporedo sa pregovorima oko buduće parlamentarne većine u prištinskom parlamentu, teku i pripreme za transformaciju Kosovskog bezbednosnog korpusa u Vojsku Kosova, čije formiranje će biti prva stavka nove vlade i parlamenta u Prištini.\nNaime, kako prenose naši dobro obavešteni izvori, albanske stranke, pre svih, partija Hašima Tačija, kojom rukovodi Kadri Veselji (DPK), obezbedila je tri od četiri manjinska glasa za izglasavanje Zakona o formiranju vojske Kosova.\nZasad su dva sigurna — jedan iz Bošnjačke zajednice, a drugi iz srpske (nije sa liste Srpska). Za oba ova poslanika već su predviđene funkcije u parlamentu Kosova čim ovaj bude oformljen. Treći glas Tači očekuje od Crnogoraca sa Kosova, koji je još u februaru najavio da će odmah po formiranju skupštine doneti Ukaz priznanju o crnogorske zajednice na Kosovu, čime će oni steći pravo na jedno poslaničko mesto u Skupštini Kosova.\nIako sada ne izgleda tako, može se očekivati da će politički dogovor u Prištini „pasti“ u prvoj nedelji septembra, ako ne i ranije. Kako se saznaje, Zakon o vojsci Kosova mogao bi da se nađe na stolu pre lokalnih izbora na Kosovu, koji su zakazani za 22. oktobar ove godine.\nS obzirom na to da su neki politički predstavnici Crnogoraca sa Kosova već preko albanskih lista, odnosno koalicije PAN, učestvovali na izborima, očekuje se da, odmah po formiranju parlamenta i vlade, Tačijev ukaz bude usvojen, čime bi automatski i crnogorska manjina sa Kosova dobila zvanično mesto u parlamentu (stolicu bi im ustupila stranka DPK).\nPredstavnici Crnogoraca sa Kosova nisu želeli da razgovaraju na ovu temu za naš portal, uz napomenu da treba sačekati, i videti prvo da li će „Albanci održati riječ“.\nTu „riječ“, kako reče naš sagovornik, dogovorili su još pre crnogorskih izbora Milo Đukanović i Hašim Tači, tokom Milove posete Prištini.\nNo, da je ona stara poslovica „gde ima dima, ima i vatre“ tačna, moglo se zaključiti posle nedavne sednice Sveta bezbednosti UN, gde je posle verbalnog okršaja ministra spoljnih poslova Srbije Ivice Dačića i predstavnice Kosova u Americi Vljore Čitaku, Udruženje Crnogoraca sa Kosova stalo na stranu kosovske predstavnice. Oni su saglasni sa rečima ambasadorke Vljore Čitaku, koje je izgovorila na sednici Ujedinjenih nacija „da je Kosovo nezavisna država koja pripada Albancima, Srbima, Crnogorcima, Romima, Turcima i svim ostalim građanima“.\n„Udruženje je ocenilo da je to potvrda institucija Kosova da će crnogorska zajednica u najkraćem mogućem roku postati ustavna kategorija“, navodi se, između ostalog, u saopštenju koje je izdalo ovo Udruženje.\nPodsećanja radi, NATO, ali i međunarodna zajednica, jasno su stavili Prištini do znanja da nije moguće da dobije vojsku ako u parlamentu za to ne dobije i podršku manjinskih zajednice, kako Ustav Kosova i nalaže. Inače, na Kosovu deluje nekoliko stranaka i udruženja sa prefiksom „crnogorski“, a to su Udruženje Crnogoraca Kosova, Nove Snage, Narodna crnogorska partija Kosova, Udruženje Crnogoraca Kosova „Lovćen“, Crnogorska liberalna stranke i Udruženje Crnogoraca Kosova „Matica“.\n4 Mart 2015, 07:00\nU martu ove godine usvojena je i Strategija o integraciji i afirmaciji Crnogoraca u kosovsko društvo. Najneverovatnije je to da je na Kosovu registrovano samo 19 Crnogoraca koji su ostali tamo da žive, od 30.000, koliko ih je tamo živelo pre 1999.


Osnovan Deli biznis klub u Nišu - Megafon\nA BE leksikOn – DŽANDRLJIV Krivična prijava zbog oružja\nOct 16, 2018 U rubrici: webetext\nDeli biznis klub, koji je zvanično osnovan potpisivanjem memoranduma sa predstavnicima tri niške firme IT sektora – Atomia, Logik i Quantox i Deli prostora za kreativno delovanje u Nišu, organizovaće besplatne edukacije za decu, srednjoškolce i studente, ali će se baviti i društveno-korisnim radom.\n“Pored edukacija, sređivaćemo i javne površine i dokazati da ljudi iz IT sektora koji rade i zarađuju u našem gradu umeju dobro da vrate. Deli biznis klub je velika stvar za grad i lokalnu zajednicu. Glavna ideja je da se nekako vrati zajednici, a iza nas su sada ozbiljni partneri”, kaže Nenad Stojanović, projektni direktor Delija.\nPromocija Deli biznis kluba u Deliju\nDeli biznis klub je, dodaje Stojanović, pozivnog karaktera, pa ima mesta za još niških kompanija. Razlog za osnivanje Kluba je, kako kaže, potreba za malo jačom podrškom i to predstavlja ogroman vetar u leđa što će se videti kroz buduće programe.


Francuzi zainteresovani za privatizaciju Orla\nBANJALUKA – Francuska kompanija “Ventana Aerospace” ozbiljno je zainteresovana za privatizaciju Vazduhoplovnog zavoda “Orao” iz Bijeljine.\nBijeljinska Šećerana pozvala ratare da siju šećernu repu\nBIJELJINA – Rukovodstvo Fabrike šećera Bijeljina pozvalo je semberske poljoprivrednike da proizvode šećernu repu i da tu sirovinu predaju ovoj fabrici za narednu kampanju.\nRegulisati ulogu privatnih agencija za zapošljavanje\nBANJALUKA – U BiH je neophodno adekvatnije regulisati ulogu privatnih agencija za posredovanje i podršku zapošljavanju kako bi se povećao stepen efektivnosti, fleksibilnosti i efikasnosti tržišta rada, konstatovano je na okruglom stolu o temi “Kako do djelotvornijeg zapošljavanja”.\nSatnica u BiH osam puta manja od evropskog prosjeka\nBANJALUKA – Za najnižu satnicu u BiH, koja iznosi 1,9 maraka, koliko za sat vremena svog rada zarade tekstilni radnici, mogu sebi da priušte samo hljeb i 50 grama čajne kobasice ili paklo “boljih” žvakaćih guma.\nCelex proglašen za najuspješnije preduzeće u RS u 2010.\nBANJALUKA – Premijer Republike Srpske Aleksandar Džombić proglasio je sinoć preduzeće “SHP Celex” iz Banjaluke za najuspješnije privredno društvo u RS u 2010. godini.\nBiH sve bliža zoni slobodne trgovine EFTA\nSARAJEVO – U Sarajevu su okončani trodnevni pregovori o zaključivanju Sporazuma o slobodnoj trgovini između BiH i Evropskog udruženja slobodne trgovine (EFTA), koje čine Švajcarska, Lihtenštajn, Norveška i Island.\nGubitak lizing kuća do 100 miliona KM\nBANJALUKA – Gubitak lizing sektora u BiH prošle godine iznosio je između 80 i 100 miliona maraka, podaci su Udruženja društava za lizing u BiH.\nNesavjesni će napuniti budžet milionima KM\nBANJALUKA – U budžet RS bi se u narednom periodu moglo sliti više stotina miliona maraka na osnovu kazni koje bi mogle biti naplaćene zbog nepredavanja potrebnih dokumenata za fiskalni registar nepokretnosti.\nFond PIO pozvao poslodavce na prijavu radnika\nBIJELJINA – Fond penzijskog i invalidskog osiguranja Republike Srpske pozvao je poslodavce da prijave zaposlene radnike radi korištenja sredstava za socijalno zbrinjavanje radnika i ostvarivanje prava na starosnu penziju.\nUskoro javni poziv za podsticaj izvoza\nISTOČNO SARAJEVO – Ministarstvo industrije, energetike i rudarstva RS uskoro će raspisati javni poziv za preduzeća izvoznog karaktera u Srpskoj radi dodjele sredstava Vlade RS, namijnjenih za podsticaj izvoza, najavio je danas u Istočnom Sarajevu ministar industrije, energetike i rudarstva Željko Kovačević.


Rok do 1. jula za zahteve za učešće u javnim nabavkam\nTanjug 11. marta 2020. 12:00\nBEOGRAD – Pravna lica i preduzetnici registrovani u Registru ponuđača imaju obavezu da do 1. jula podnesu zahtev za izdavanje potvrde o nepostojanju osnova za isključenje iz postupka javne nabavke, u skladu sa novim Zakonom o javnim nabavkama, objavljeno je na sajtu Agencije za privredne registre.\nZahtev za izdavanje potvrde o nepostojanju osnova za iskljucenje iz postupka javne nabavke podnosi registrovani zastupnik pravnog lica, odnosno preduzetnik, ili lice koje je ovlastio zastupnik za podnošenje zahteva.\nUz zahtev se dostavljaju potvrde nadležnih organa na osnovu kojih se dokazuje ispunjenost uslova za učestvovanje u postupcima javnih nabavki.\nDokumentacija koja se podnosi uz zahtev za izdavanje potvrde propisana je Zakonom o javnim nabavkama i Pravilnikom o sadržini Registra ponuđača i dokumentaciji koja se podnosi uz prijavu za registraciju ponudaca.\nTa dokumentacija ne može biti starija od dva meseca od dana njenog podnošenja u Registru ponuđača.\nPravna lica i preduzetnici koji do 1. jula 2020. godine ne dostave dokumenta biće izbrisana iz Registra ponuđača po službenoj dužnosti, u skladu sa Zakonom o javnim nabavkama.\nRegistar ponuđača je jedinstvena, centralna, elektronska i javna baza podataka o domaćim pravnim licima i preduzetnicima koji dokažu nepostojanje uslova za isključenje iz postupka javne nabavke.


DA LI SI TI REALNA!? Brnabić: Srbija je pobedila u pregovorima za Kosovo! - Dnevni Žurnal\nDA LI SI TI REALNA!? Brnabić: Srbija je pobedila u pregovorima za Kosovo!\nMart 29, 2018 ŽURNAL\nPredsednica Vlade Ana Brnabić izjavila je da će Srbija nastaviti da insistira na sprovođenju Briselskog sporazuma, jer je kako je rekla, taj sporazum potpuna pobeda Srbije.\n“Briselski sporazum je potpuna pobeda Srbije i dokaz za to je to što Priština ne želi da ga implementira, jer oni vide da je to pobeda dijaloga i političkog umeća Beograda”, rekla je Brnabićeva u Skupštini odgovarajući na pitanje Đorđa Vukadinovića, poslanika iz poslaničke grupe Nova Srbija.\nOna je istakla da Vukadinović nema pravo da kaže da je sporazum loš i da sada “ubiramo gorke plodove”, zato što nije implementiran.\n“Briselski sporazum je u interesu građana Srbije i integriteta Republike Srbije i mi ćemo nastaviti da insistiramo na njegovoj implementaciji”, naglasila je premijerka i dodala da je Zajednica srpskih opština deo tog sporazuma i da zato mora da se njeno osnivanje sprovede u delo.\nVukadinović je ocenio da je Briselski sporazum potpisan ishitreno i naivno, kao i da je greška svih onih koji su u tome učestvovali.\nOn je citirao izjavu predsednika Srbije Aleksandra Vučića, 25. avgusta 2015, u kojoj je čestitao građanima Kosova potpisivanje Briselskog sporazuma.\nPremijerka je tim povodom ocenila da su Vučićeve reči “jasnije i tačnije danas, nego tada kada su izrečene”.\nOna je naglasila i da Srbija nikada neće dozvoliti Kosovu da dobije stolicu u Ujedinjenim nacijama i upitala Vukadinovića odakle mu ideja da uopšte tako nešto pita.\nKritike na račun Briselskog sporazuma uputio je i poslanik Socijaldemokratske stranke Marko Đurišić, koji je naglasio da vlada treba da prestane da zamagljuje istinu, jer su potpisali nešto što “oni nisu hteli da prihvate”.\nOn se posebno osvrnuo na činjenicu da je Briselskim sporazumom sever Kosova integrisan u kosovsko pravosuđe.\nReagujući, premijerka je naglasila da je jednostrano proglašena nezavisnost Kosova proglašena 2008. godine, kada je predsednik Srbije bio Boris Tadić.\n“Posle te 2008. vi ste pregovarali o sporazumima, koji su odmah implementirani jer su svima odgovarali, osim Srbiji”, odgovorila je Ana Brnabić.


tužbe protiv KRIK-a Archives - KRIK\nNedavni talas tužbi protiv nekoliko medija, među kojima je KRIK, simbol je rastućeg pritiska na nezavisno novinarstvo u zemlji, zaključak je izveštaja o upotrebi strateških (SLAPP) tužbi protiv novinara u Srbiji. Ovaj izveštaj danas su predstavile organizacije ARTICLE 19, Centar za ljudska prava Američke advokatske komore (ABA) i Nezavisno udruženje […]\nTužbe kojima je KRIK-a zatrpan u poslednjih nekoliko meseci imaju za cilj da uguše preispitivanje i pitanja od javnog značaja, ali i da psihički i finansijski iscrpe novinare ove redakcije, navodi u zajedničkom saopštenju grupa evropskih novinarskih organizacija. Piše: Milica Vojinović „Krajnji cilj ovih tužbi je da psihički i finansijski […]\nNiz tužbi podnetih protiv KRIK-a prethodnih meseci su zloupotreba mehanizma koji treba da obezbedi pravdu, a koristi se za šikaniranje medija, ocenjuje predsednik Nezavisnog društva novinara Vojvodine (NDNV) Norbert Šinković. Piše: Milica Vojinović „Još jedan znak da medijska sloboda u Srbiji u najvećoj meri postoji samo na papiru i da […]\nSerije tužbi protiv KRIK-a imaju cilj da uguše slobodno, nezavisno i profesionalno novinarstvo u Srbiji, saopštila je danas Demokratska stranka (DS) i pozvala „celokupnu demokratsku javnost da zajednički i solidarno stanu u zaštitu novinara i istraživačkog portala KRIK“. Piše: Milica Vojinović „Korumpirana i kriminalizovana vlast očigledno pokušava da zastraši novinare […]


Finansijska pomoć po sistemu kap po kap bila je i još uvek je strategija kojom Nemačka pokušava da ublaži žestoke posledice korona krize. Ona, međutim, samo odlaže bankrot, te ekonomski stručnjaci strahuju da bi to moglo da se završi talasom gašenja čim država prestane da pomaže. I sve to je poruka i za Srbiju i za Srbe koji žive i rade u Nemačkoj, i to iz tri ugla.\nO ekonomskoj vezi Srbije i Nemačke dovoljno govore brojke - izvoz robe iz naše zemlje u najveću ekonomiju Evropske unije godišnje raste i do 190 miliona evra i iznosi oko 1,7 milijardi evra. Izvoz Srbije u Nemačku čini oko 14 odsto ukupnog izvoza, te nam je Nemačka, pored Italije, najveći spoljnotrgovinski partner.\nS druge strane, veoma je značajna i činjenica da oko 400 nemačkih kompanija u Srbiji zapošljava oko 60.000 ljudi. U Privrednoj komori Srbije više puta su isticali da je ta brojka čak i duplo veća, jer postoje srpske firme koje dostavljaju robu tim preduzećima.\nI treće, u Nemačkoj živi i radi oko 300.000 Srba. Mnogi od njih mesecima ne rade ili rade skraćeno jer su u Nemačkoj na udaru upravo sektori gde su naši građani i najviše zaposleni.\nDa je srpska ekonomska aktivnost pod snažnim uticajem onoga šta se dešava u Evrozoni, ocenio je je još na početku krize predsednik Saveza ekonomista Srbije Aleksandar Vlahović. On je više puta isticao da ekonomija Srbije zavisi od brzine oporavka Evropske unije.\n"Dakle, sve i da pobedimo koronu, ako EU ne bude imala jasnu strategiju daljeg opstanka i razvoja bojim se da će i Srbija biti u problemu, jer je naša ekonomska aktivnost pod snažnim uticajem onoga šta se dešava u Evrozoni", kazao je Vlahović.\nMere zatvaranja koje su u Nemačkoj uvedene početkom novembra prošle godine i dalje su skoro sve na snazi. Dakle, punih pet meseci, privreda ima "omču oko vrata".\nJuče se pojavila informacija da vlasti u Nemačkoj pripremaju odluku o postepenom popuštanju epidemioloških mera, ali da se pravila mogu ponovo pooštriti ako broj zaražavanja sa Kovid 19 počne da se povećava.\nPrema novom planu vlade od 8. marta moći će da se okuplja najviše pet osoba iz dva domaćinstva, izuzev dece mlađe od 14 godina, a cvećare i knjižare, baštenski centri, kao i uslužni saloni za negu takođe će moći ponovo da se otvore od tog datuma, prenosi Rojters.\nBroj preduzetnika koji su nezadovoljni radom nemačke vlade u konstantnom je porastu, kaže Markus Jerger, direktor Nemačkog udruženja srednjih preduzeća (BVMW). Srednji preduzetnici kritikuju to što je prijavljivanje za pomoć koju je obezbedilo ministarstvo previše birokratski organizovano i previše komplikovano.\nAlarm su uključila i mnoga privredna udruženja, jer najveći deo novembarske i decembarske pomoći još uvek nije stigao do kompanija.


Ovaranje septembarskih izložbi u Kulturnom centru Beograda - MediaSfera\nU skladu sa trenutnom epidemiološkom situacijom i njenim razvojem septembarske izložbe u Kulturnom centru Beograda biće otvorene uz mere opreza u četvrtak, 3. septembra 2020, od 20.00 do 21.00.\nO njima umetnički direktor Galerije Artget u 2020. Aleksandar Kostić, pored ostalog, kaže: To su režirane scene u kojima su pozadine i kulise nastale od fotografija koje je autorka zabeležila u prirodi i botaničkim baštama, a potom namerno nepreciznim i uočljivim kolažiranjem rekreirala u studiju, dodajući druge elemente ili aktere. Vanja Bučan kroz samu prirodu fotografskog medija kao apriori istinitog, postupkom mimikrije klišeima ostvaruje i pokazuje revalorizaciju i moguću obnovu sveta.\nU naslovu jedne od serija, Vanja Bučan uključuje reč sekvenca koja, ako bi govorili u relacijama filma, predstavlja razumljivi kontinuum koji saznajemo iz niza odvojenih slika, prostora i trenutaka, neminovan da bi od tih različitih događaja i doživljaja formirali jedinstvenu priču. Ovde ne postoji uobičajeni tok pripovedanja, već uspostavljena alegorijska predstava, gde mesta i momenti grade kolažiranu paradigmu odnosa čoveka i prirode.\nU Likovnoj galeriji Kulturnog centra Beograda, ( Knez Mihailova 6) otvara se izložba SIGNAL, a autor je Aleksandar Gligorijević. Pred nama je jedan novi umetnički objekt: nametljivo sveden, logička aporija, vizuelni pronalazak. Aleksandar Gligorijević je višedecenijskim opusom postavio zajednički imenitelj svoje jedinstvene umetničke metode. Umetnikova praksa u vidu čiste skulpture spaja kompoziciju elemenata, naučno-tehnološko primenjeno znanje i industrijski dizajn. Ova naizgled jednostavna definicija nešto je s čime se Gligorijević suočava iznova.\nTako se i novi rad ovog umetnika može sagledati u kontekstu njegovog šireg vizuelnog istraživanja. Suštinski, Aleksandrova posvećena potraga za plastičkim izrazom može se formulisati pitanjem: Kako ovo područje „čiste skulpture“ postoji u našem, postindustrijskom svetu?\nPrvi tematski okvir iz projektovanog niza izložbi “InFLU-enca” pod nazivom “Predlozi i izjave u raspravi” se predstavlja kao pregled umetničkih i pedagoških praksi na odseku za Nove medije na Fakultetu likovnih umetnosti u Beogradu po izboru nastavnika Zorana Todorovića i Vladimira Nikolića i pokriva rad studenata od prve godine osnovnih do završne godine master studija. Radi se o uverenju da umetnost postoji kao rasprava o sopstvenim uslovima i mogućnostima koja ima izvesne konsekvence u širem društvenom registru.\nTo je u osnovi rasprava u zoni očekivanja, na praznom mestu umetnosti, na mestu koje emituje mnogobrojne refleksije o njoj ali gde ona supstancijalno ne postoji. Potraga za relevantnim, razumevanje trenutka, onog sada i ovde koje je uvek ispunjeno mnogim vremenima, ono je što definiše kretanje neke umetničke prakse koju vidimo kao savremenu. Istovremeno diskurzivni režim savremenosti je režim koji se ne uzima kao datost nego se takođe diskutuje. Situiranje unutar diskurzivnih mreža i čini estetski okvir u koji se smešta ova izložba.\nTagoviGalerija Artget Galerija Podroom izložbe Kulturni centar Beograda Likova galerija KCB


amelpo – BRODAREVO\nMolim te podeli to na tvoju stranicu i zamoli da lajkuju i ukucaju mjesto u komentaru Brodarevo da dobijemo deci nivein park. https://m.facebook.com/story.php?s...\nSC Jalija Brodarevo Početak jubilarne 10. Letnje lige "BRODAREVO 2014" je 15. jul 2014. Prijave ekipa biće do 13. jula, a žrebanje ekipa 14. jula. Naj...\nU udesu u Crnoj Gori povređeno četvoro državljana Srbije » U saobraćajnom udesu koji se dogodio na magistralnom putu Bijelo Polje-Prijepolje, u mestu Unev...\nSprečeno izlivanje Slatinske Stanovnici ulice Mehmed paše Sokolović iz Brodareva godinama su se borili sa gorućim problemom. Slatinska reka, od koje ih d...\nBajram Šerif Mubarek Olsun Svim vjernicima, pripadnicima Islama,svim Bosnjacima sirom svijeta,svim mojim prijateljima i mojoj uzoj i siroj familiji, zeli...\nBRODAREVO – Vodosnabdevanje u Brodarevu svakako je jedan od najozbiljnijih problema sa kojima se već decenijama suočava ne samo ova mesna zajednica već ce...\nPrijepoljac pao u Crnoj Gori s 32 kilograma skanka Autor: Tanjug Crnogorska policija uhapsila je državljanina Srbije B.M. (21) iz Prijepolja, kod koga je zaplen...\nSedmorica pod istragom za zločin u Štrpcima: Na tragu rešenja posle 20 godina od masakra Srpsko Tužilaštvo za ratne zločine priprema istrag...


Sarajevo da prihvati da je Srbima 9. januar važan\nM. K. 1. septembra 2016. 17:44\nSrpski član predsedništva BiH Mladen Ivanić izjavio je u Beogradu da Sarajevo treba da prihvati činjenicu da je Srbima stalo do 9. januara, Dana RS, prenose mediji u Srbiji.\n„Mi ćemo naći način kako ćemo to sprovesti da se sačuva dignitet srpskog naroda u BiH i nama je svima stalo da se vratimo političkom kompromisu“, rekao je Ivanić novinarima posle sastanka sa državnim vrhom Srbije.\nPrema njegovim rečima, to se ne može ostvariti samo od sebe i politički predstavnici bošnjačkog naroda moraju da prestanu da opstruišu stvari do kojih je Srbima jako stalo.\n„Moraju da shvate da je vreme osionosti prošlo i da vreme osionosti nikada nikome neće doneti ništa dobro“, rekao je Ivanić.\nObjavilli i britanski mediji, ovako se vežba u sarajevskoj teretani…\nSrbi u Čikagu i okolini proslavili Božić: „Sve je slično, ali…\nSarajevo pod gustom maglom i smogom, letovi otkazani\nUpitan da li će biti referenduma o Danu RS najavljenog za 25. septembar, Ivanić je odgovorio: „Da li će biti referenduma ili ne odluku o tome su donele institucije RS, a ja sam u predsedništvu BiH“.\nIvanić je istakao i da je 9. januar bio i da će ostati značajan praznik RS i da je to jedan od ključnih datuma koji srpski narod želi.\nSastanak zvaničnika Srbije i RS u Beogradu sazvan je povodom situacije nastale pošto je Upravni odbor Saveta za primenu mira u BiH pozvao vlasti RS da odustanu od referenduma o Danu RS, koji je najavljen za 25. septembar.\nUpravni odbor Saveta za primenu mira u BiH pozvao je u utorak RS da ne održi referendum o Danu Republike, 9. januaru, i poručio da neće tolerisati bilo kakvo kršenje Dejtonskog sporazuma, uključujući i pokušaje otcepljenja.


Vizija budućnosti u Srbiji i kreiranje perfektnog koncepta za relaksirani boravak na Zlatiboru\nVizija koja nas vodi na putu ka budućnosti je da naše 20-ogodišnje iskustvo i afinitet ka građevinarstvu, našu prvu ljubav u biznisu gde smo dokazani kao najbolji, sa potvrđenom reputacijom u Makedoniji i na internacionalnom nivou, donesemo u prijateljsku Srbiju i prenesemo srpskom narodu.\nPrvi projekat u Srbiji “21st Century Zlatibor by Adora” je rezultat naše oštroumnosti i osećaja za biznis, trajnoj težnji ka izvanrednim, vrhunskim nekretninama, koje će kupcima vratiti uloženi novac.\nBaš zato smo izabrali Srbiju za realizaciju našeg najnovijeg projekta u visokogradnji, za koji je Zlatibor idealna destinacija, stvorena za planinski hedonizam, koja raskošnim ambijentom oduzima dah, privlačna je za odmor i rekreaciju tokom sva četiri godišnja doba.\nZlatibor savršeno odgovara filozifiji naše kompanije u Srbiji “Adora Living Solutions”, koja nadograđuje naš koncept da mi ne prodajemo samo metar kvadratni, već i topli dom za kvalitetan život. Najnovijim projektom u Srbiji, građanima regiona nudimo, ne samo kompletno rešenje za kvalitetniji život po najvišim standardima i najsavremenijim trendovima, nego i mogućnost da stvore profitabilan biznis putem kupljene nekretnine.\nPoseban šmek našem najnovijem biznis izazovu daje dugogodišnja bliskost makedonskog i srpskog naroda, koji su povezani tradicionalnim prijateljstvom, sličnim mentalitetom i zajedničkom kulturom.\nZlatibor je jedna od najpopularnijih i najposećenijih turističkih destinacija u Srbiji i na Balkanu. Obojen toplim planinskim tonovima, kao nigde drugde, on je privlačan zimi, sa predivnim skijaškim terenima na Torniku, do kojih možete doći najdužom gondolom na svetu, kao i preko leta, zahvaljajući izuzetno prijatnoj klimi, Zlatiborskom jezeru, pećinama, vodopadima, parkovima i drugim atrakcijama za posetioce. On je prava vazdušna banja sa izuzetno velikim brojem sunčanih dana u godini i idealnim uslovima za sportsko-rekreativni turizam.\nViše informacija o Zlatiboru